PATVIRTINTA

Lietuvos Respublikos ūkio ministro ir

Lietuvos Respublikos švietimo ir mokslo ministro

2015 m. rugpjūčio ... d. įsakymu Nr. 4-

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 1 PRIORITETO „MOKSLINIŲ TYRIMŲ, EKSPERIMENTINĖS PLĖTROS IR INOVACIJŲ SKATINIMAS“ PRIEMONĖS NR. J05-LVPA-K „INTELEKTAS. BENDRI MOKSLO–VERSLO PROJEKTAI“**

**PROJEKTŲ FINANSAVIMO SĄLYGŲ APRAŠAS NR. 1**

**I SKYRIUS**

**BENDROSIOS NUOSTATOS**

1. 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. J05-LVPA-K „Intelektas. Bendri mokslo–verslo projektai“ projektų finansavimo sąlygų aprašas Nr. 1 (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 m. Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. sprendimu Nr. C(2014)6397 (toliau – Veiksmų programa), 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. J05-LVPA-K „Intelektas. Bendri mokslo–verslo projektai“ (toliau – Priemonė) finansuojamas veiklas, taip pat institucijos, atliekančios paraiškų vertinimą, atranką ir iš Europos Sąjungos struktūrinių fondų lėšų bendrai finansuojamų projektų (toliau – projektas) įgyvendinimo priežiūrą.

2. Aprašas yra parengtas atsižvelgiant į:

2.1. 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos ūkio ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.3. 2014 m. birželio 17 d. Komisijos reglamentą (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014 L 187, p.­­­­­­­­­ 1–78) (toliau – Bendrasis bendrosios išimties reglamentas).

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.

4. Apraše vartojamos kitos sąvokos:

4.1. **Didelė įmonė –** tai juridinis asmuo, neatitinkantis labai mažos, mažos arba vidutinės įmonės apibrėžimo.

4.2. **Eksperimentinė plėtra (bandomoji taikomoji veikla)** **–** sąvoka apibrėžta Bendrojo bendrosios išimties reglamento 2 straipsnio 86 punkte.

4.3. **Labai maža įmonė** – sąvoka apibrėžta Lietuvos Respublikos smulkiojo ir vidutinio verslo plėtros įstatyme.

4.4. **Maža įmonė** – sąvoka apibrėžta Smulkiojo ir vidutinio verslo plėtros įstatyme.

4.5. **Taikomųjų (pramoninių) mokslinių tyrimų ir (ar) eksperimentinės plėtros (bandomosios taikomosios veiklos) (toliau – MTEP) ir inovacijų infrastruktūra** – MTEP vykdyti reikalinga infrastruktūra, taip pat gerosios gamybos praktikos reikalavimus atitinkančios patalpos, kaip nurodyta gerosios gamybos praktikos vadove, bei gerosios laboratorijos praktikos reikalavimus atitinkančios patalpos. Jei nėra nusistovėjusios gerosios gamybos praktikos ar gerosios laboratorijos praktikos, gali būti atsižvelgta į projektu kuriamos infrastruktūros specifiškumą, pvz., labai aukšti patalpų švaros, vibracijos ar panašūs reikalavimai paprastai būdingi tik aukštųjų technologijų įmonėms.

4.6. **Pradinė investicija** – sąvoka apibrėžta Bendrojo bendrosios išimties reglamento 2 straipsnio 49 punkto a) dalyje.

4.7. **Sunkumų patirianti įmonė** – sąvoka apibrėžta Bendrojo bendrosios išimties reglamento 2 straipsnio 18 punkte.

4.8. **Taikomieji (pramoniniai) moksliniai tyrimai –** sąvoka apibrėžta Bendrojo bendrosios išimties reglamento 2 straipsnio 85 punkte.

4.9. **Veiksmingas bendradarbiavimas** **–** sąvoka apibrėžta Bendrojo bendrosios išimties reglamento 2 straipsnio 90 punkte.

4.10. **Vidutinė įmonė** – sąvoka apibrėžta Smulkiojo ir vidutinio verslo plėtros įstatyme.

5. Priemonės įgyvendinimą administruoja Lietuvos Respublikos ūkio ministerija (toliau – Ministerija) ir viešoji įstaiga Lietuvos verslo paramos agentūra (toliau – įgyvendinančioji institucija).

6. Pagal Priemonę teikiamo finansavimo forma – negrąžinamoji subsidija*.*

7. Projektų atranka pagal Priemonę bus atliekama projektų konkurso dviem etapais būdu.

8. Pagal Aprašą projektams įgyvendinti numatoma skirti iki 60 000 000 Eur (šešiasdešimt milijonų eurų), iš kurių iki 60 000 000 Eur (šešiasdešimt milijonų eurų) – Europos Sąjungos (toliau – ES) struktūrinių fondų (Europos regioninės plėtros fondo) lėšos. Priimdama sprendimą dėl projektų finansavimo Ministerija turi teisę šiame punkte nurodytas sumas padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių.

9. Priemonės tikslas – paskatinti šalies įmones investuoti į inovaciniams gaminiams, paslaugoms ar procesams kurti reikalingus MTEP, taip pat paskatinti įmonių plėtrą ir naujų inovacinių įmonių steigimąsi investuojant į MTEP ir inovacijų infrastruktūros kūrimą ir plėtrą.

10. Pagal Aprašą remiamos šios veiklos:

10.1. MTEP;

10.2. įmonių pradinės investicijos, kuriomis kuriama naujos ar plečiama esamos įmonės MTEP ir inovacijų infrastruktūra bei kuri nėra prieinama viešai arba klasteriuose. Viešai prieinama infrastruktūra laikoma tokia infrastruktūra, kuri įtraukta į Atviros prieigos centrų registrą, skelbiamą interneto svetainėje <http://www.mita.lt/lt/inovacijos/atviros-prieigos-centrai/>. Klasteriuose prieinama infrastruktūra laikoma tokia infrastruktūra, kuri finansuota Ekonomikos augimo veiksmų programos VP2-1.4-ŪM-02-K priemonės „Inoklaster LT+“ lėšomis.

11. Pagal Apraše nurodytą remiamą veiklą kvietimus teikti paraiškas numatoma paskelbti 2015 metų III ketvirtį. Kvietimai teikti paraiškas skelbiami pagal 2013 m. spalio 14 d. nutarimu Nr. 951 „Dėl Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių patvirtinimo“ patvirtintas Prioritetines mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) kryptis (toliau – sumanios specializacijos kryptys):

11.1. Energetika ir tvari aplinka;

11.2. Įtrauki ir kūrybinga visuomenė;

11.3. Agroinovacijos ir maisto technologijos;

11.4. Nauji gamybos procesai, medžiagos ir technologijos;

11.5. Sveikatos technologijos ir biotechnologijos;

11.6. Transportas, logistika ir informacinės ir ryšių technologijos (IRT).

12. Pareiškėjas, teikdamas paraišką, identifikuoja, kuriai iš Aprašo 11 punkte nurodytų sumanios specializacijos krypčių ir šių krypčių prioritetų, nurodytų Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programoje, patvirtintoje Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos patvirtinimo“, priskiriamas projektas. Galutinį priskyrimą konkrečiai sumanios specializacijos krypčiai ir jos prioritetui nustato įgyvendinančioji institucija vertinimo metu. Dėl finansavimo konkuruoja tik tai pačiai sumanios specializacijos krypčiai priskiriami projektai.

13. Pagal Aprašą teikiamas finansavimas yra valstybės pagalba, kuri teikiama pagal Bendrojo bendrosios išimties reglamento 14 ir 25 straipsnius. Aprašas nustato pagalbos teikimo sąlygas, kurios atitinka Bendrojo bendrosios išimties reglamento nuostatas ir yra suderinamos su bendrąja rinka.

14. Pagal Aprašą teikiama skatinamąjį poveikį turinti pagalba atitinka Bendrojo bendrosios išimties reglamento 6 straipsnio 2 dalies nuostatas.

**II SKYRIUS**

**REIKALAVIMAI PAREIŠKĖJAMS IR PARTNERIAMS**

15. Pagal Aprašą galimi pareiškėjai yra:

15.1. privatieji juridiniai asmenys;

15.2. viešosios įstaigos, vykdančios MTEP veiklas (išskyrus mokslo ir studijų institucijas).

16. Pagal Aprašą galimi partneriai Aprašo 10.1 papunktyje nurodytai veiklai yra:

16.1. privatieji juridiniai asmenys;

16.2. mokslo ir studijų institucijos.

17. Pareiškėjais (projekto vykdytojais) ir partneriais gali būti tik juridiniai asmenys. Pareiškėjais (projekto vykdytojais) ir partneriais negali būti juridinių asmenų filialai arba atstovybės*.*

18. Finansavimas gali būti skiriamas pareiškėjams ir partneriams visose srityse, išskyrus 2013 m. gruodžio 17 d. Europos Parlamento ir Tarybos reglamento (ES) Nr. 1301/2013 dėl Europos regioninės plėtros fondo ir dėl konkrečių su investicijų į ekonomikos augimą ir darbo vietų kūrimą tikslu susijusių nuostatų, kuriuo panaikinamas Reglamentas (EB) Nr. 1080/2006 (OL 2013 L 347, p. 289), 3 straipsnio 3 dalyje nustatytus atvejus ir Bendrojo bendrosios išimties reglamento 1 straipsnio 2–5 dalyse ir 13 straipsnyje nustatytus apribojimus.

19. Kai paraiška teikiama kartu su partneriu (-iais), prie paraiškos turi būti pridedama galiojančios jungtinės veiklos (partnerystės) sutarties kopija. Jungtinės veiklos (partnerystės) sutartį pasirašo pareiškėjas ir visi projekto partneriai.

20. Jungtinės veiklos (partnerystės) sutartyje turi būti aiškiai išdėstyti šalių įsipareigojimai ir teisės projekto atžvilgiu (nurodytas kiekvienos šalies finansinis ir dalykinis indėlis į projektą, kokias veiklas vykdys kiekviena šalis, teisės į bendrai sukurtą ar įgytą turtą, projekto rezultatai ir kita) ir šalių atsakomybė, taip pat įsipareigojimai laikytis pagrindinių geros partnerystės praktikos taisyklių:

20.1. visi partneriai turi būti perskaitę paraišką ir susipažinę su savo teisėmis ir pareigomis įgyvendinant projektą;

20.2. projekto įgyvendinimo metu projekto vykdytojas privalo reguliariai konsultuotis su partneriais ir nuolat juos informuoti apie projekto įgyvendinimo eigą;

20.3. projekto vykdytojas visiems partneriams privalo persiųsti visų įgyvendinančiajai institucijai teikiamų ataskaitų kopijas;

20.4. visi projekto pakeitimai, turintys įtakos partnerių įsipareigojimams ir teisėms, prieš kreipiantis į įgyvendinančiąją instituciją pirmiausia turi būti suderinti su partneriais.

**III SKYRIUS**

**PROJEKTAMS TAIKOMI REIKALAVIMAI**

21. Projektas turi atitikti Projektų taisyklių III skyriaus dešimtajame skirsnyje nustatytus bendruosius projektų reikalavimus.

22. Projektas turi atitikti šiuos specialiuosius projektų atrankos kriterijus (vertinimo aspektai nurodyti Aprašo 1 priede):

22.1. projektas atitinka Lietuvos inovacijų plėtros 2014–2020 metų programos, patvirtintos Lietuvos Respublikos Vyriausybės 2013 m. gruodžio 18 d. nutarimu Nr. 1281 „Dėl Lietuvos inovacijų plėtros 2014–2020 metų programos patvirtinimo“, nuostatas;

22.2. projektas atitinka Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos, patvirtintos Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos patvirtinimo“, nuostatas ir bent vieno šioje programoje nustatyto prioriteto veiksmų planą;

22.3. pagrįstas projekto reikalingumas pareiškėjo verslo vizijai įgyvendinti.

23. Projektas turi atitikti prioritetinius projektų atrankos kriterijus, nurodytus Aprašo 2 priede. Už atitiktį šiems prioritetiniams projektų atrankos kriterijams, projektams skiriami balai. Maksimalus galimas balų skaičius pagal kiekvieną kriterijų nurodytas Aprašo 2 priede. Pagal Aprašą privaloma surinkti minimali balų suma yra 50. Jeigu projektai surenka vienodą balų skaičių, tuomet projektai išdėstomi Projektų taisyklių 151 punkte nustatyta tvarka.

24. Pagal Aprašą nefinansuojami iš ES struktūrinių fondų lėšų bendrai finansuojami didelės apimties projektai.

25. Pagal Aprašą nefinansuojami projektai, jeigu juose numatomos MTEP veiklos yra susijusios ir (arba) sukurtą MTEP ir inovacijų infrastruktūrą numatoma naudoti MTEP veikloms, susijusioms su sritimis, kuriose ES ir (arba) nacionaliniai teisės aktai draudžia vykdyti MTEP veiklas arba kurios ES ir (arba) nacionaliniuose teisės aktuose yra nurodytos kaip sritys, kuriose MTEP veiklos yra neremiamos.

26. Teikiamų pagal Aprašą projektų įgyvendinimo trukmė turi būti ne ilgesnė kaip 36 mėnesiai nuo iš Europos Sąjungos struktūrinių fondų lėšų bendrai finansuojamo projekto sutarties (toliau – projekto sutartis) pasirašymo dienos, jeigu projekte numatyta vykdyti abi Aprašo 10.1 ir 10.2 papunkčiuose numatytas veiklas arba tik Aprašo 10.2 papunktyje nurodytą veiklą, ir 24 mėnesiai nuo projekto sutarties pasirašymo dienos, jeigu projekte numatyta vykdyti tik Aprašo 10.1 papunktyje nurodytą veiklą.

27. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto vykdymo laikotarpis, nurodytas Aprašo 26 punkte, gali būti pratęstas Projektų taisyklių nustatyta tvarka.

28. Projektas gali būti pradėtas įgyvendinti ne anksčiau nei po paraiškos registravimo dienos, tačiau projekto išlaidos nuo paraiškos registravimo dienos iki projekto sutarties pasirašymo yra patiriamos pareiškėjo rizika. Jeigu projektas, kuriam prašoma finansavimo pradedamas įgyvendinti iki paraiškos registravimo dienos, visas projektas tampa netinkamas ir jam finansavimas neskiriamas.

29*.* Projekto veiklos turi būti vykdomos Lietuvos Respublikoje arba kitose ES valstybėse narėse, jei jas vykdant sukurti produktai, rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai. Jeigu projektų veiklos vykdomos ne Lietuvos Respublikoje, tokių veiklų išlaidos neturi viršyti 15 procentų projekto tinkamų finansuoti išlaidų sumos.

30. Projektu turi būti siekiama išvardytų stebėsenos rodiklių, iš kurių trys, nurodyti Aprašo 30.2, 30.5 ir 30.9 papunkčiuose, yra privalomi ir kurių skaičiavimo aprašai patvirtinti Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ ir Lietuvos Respublikos ūkio ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“ ir paskelbti internetosvetainėje http://www.esinvesticijos.lt/lt/dokumentai/stebesenos-rodikliu-skaiciavimo-aprasai:

30.1. produkto stebėsenos rodiklio „Subsidijas gaunančių įmonių skaičius“, kodas P.B. 202;

30.2. produkto stebėsenos rodiklio „Privačios investicijos, atitinkančios viešąją paramą inovacijoms arba MTEP projektams“, kodas P.B. 227;

30.3. produkto stebėsenos rodiklio „Įmonių, bendradarbiaujančių su tyrimų institucijomis, skaičius“, kodas P.N. 226;

30.4. produkto stebėsenos rodiklio „Įmonių, gavusių investicijas, siekiant, kad jos pateiktų naujų rinkos produktų, skaičius“, kodas P.B. 228;

30.5. produkto stebėsenos rodiklio „Įmonių, gavusių investicijas siekiant, kad jos pateiktų naujų įmonės produktų, skaičius“, kodas P.B. 229;

30.6. produkto stebėsenos rodiklio „Sertifikuoti produktai MTEP srityje“, kodas P.N. 816;

30.7. produkto stebėsenos rodiklio „Sertifikuotos technologijos MTEP srityje“, kodas P.N. 814;

30.8. produkto stebėsenos rodiklio „Sukurti gaminių, paslaugų ar procesų prototipai (koncepcijos) MTEP srityje“, kodas P.N. 815;

30.9. rezultato stebėsenos rodiklio „Investicijas gavusios įmonės pajamų, gautų iš sukurtų ir rinkai pateiktų produktų, santykis su skirtomis investicijomis“, kodas R.N. 818;

30.10. rezultato stebėsenos rodiklio „Sukurtos tyrėjų darbo vietos MTEP srityje“, kodas R.N. 819.

31. Projekto parengtumui taikomi šie reikalavimai, kurių neįvykdžius paraiška gali būti atmesta neprašant papildomų dokumentų:

31.1. pirmajame konkurso etape kartu – parengtos atitinkamos MTEP verslo plano[[1]](#footnote-2) dalys;

31.2. antrajame konkurso etape:

31.2.1. numatant projekte naują statybą, rekonstrukciją ar kapitalinį remontą, pareiškėjas iki paraiškos pateikimo turi būti parengęs statinio statybos, rekonstravimo ar kapitalinio remonto techninį projektą, parengtą teisės aktų nustatyta tvarka;

31.2.2. jei teisės aktų nustatyta tvarka privaloma atlikti poveikio aplinkai vertinimą, pareiškėjas iki paraiškos pateikimo turi būti parengęs Poveikio aplinkai vertinimo ataskaitą ir turėti atsakingos institucijos sprendimą ar atrankos išvadą (kopiją), kai poveikio aplinkai vertinimo atlikti neprivaloma, – išvadą, kad projektui netaikomas reikalavimas dėl poveikio aplinkai vertinimo (kai poveikio aplinkai vertinimo atlikti neprivaloma);

31.2.3. parengtas visas MTEP verslo planas.

32. Neturi būti numatyta projekto apribojimų, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.

33. Neturi būti numatyta projekto veiksmų, kurie turėtų neigiamą poveikį darnaus vystymosi principo įgyvendinimui.

34. Projekto veikla turi būti pradėta įgyvendinti ne vėliau kaip per 6 mėnesius nuo projekto sutarties pasirašymo dienos.

35. Projektas ir projekto veiklos negali būti finansuotos ar finansuojamos iš kitų Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (ar) savivaldybės, ES struktūrinių fondų, kitų ES finansinės paramos priemonių ar kitos tarptautinės paramos lėšų ir kurioms apmokėti skyrus ES struktūrinių fondų lėšų jos būtų pripažintos tinkamomis finansuoti ir (arba) apmokėtos daugiau nei vieną kartą.

**IV SKYRIUS**

**TINKAMŲ FINANSUOTI PROJEKTO IŠLAIDŲ IR FINANSAVIMO**

**REIKALAVIMAI**

36. Projekto išlaidos turi atitikti Projektų taisyklių VI skyriuje išdėstytus projekto išlaidoms taikomus reikalavimus.

37. Didžiausia projektui galima skirti finansavimo lėšų suma yra:

37.1. Aprašo 10.1 papunktyje nurodytai veiklai didžiausia galima skirti finansavimo lėšų suma yra 1 200 000 Eur (milijonas du šimtai tūkstančių eurų);

37.2. Aprašo 10.2 papunktyje nurodytai veiklai didžiausia galima skirti finansavimo lėšų suma yra 3 000 000 Eur (trys milijonai eurų).

38. Mažiausia projektui galima skirti finansavimo lėšų suma yra 50 000 Eur (penkiasdešimt tūkstančių eurų).

39. Didžiausia galima projekto finansuojamoji dalis sudaro (skaičiuojama nuo visų tinkamų išlaidų):

39.1. jei teikiama regioninė investicinė pagalba pradinei investicijai pagal Bendrojo bendrosios išimties reglamento 14 straipsnį:

|  |  |
| --- | --- |
| *Pareiškėjo statusas* | *Projekto finansuojamoji dalis iki* |
| Juridinis asmuo, atitinkantis didelės įmonės kategoriją | 25 proc. |
| Juridinis asmuo, atitinkantis vidutinės įmonės kategoriją | 35 proc. |
| Juridinis asmuo, atitinkantis labai mažos ir mažos įmonės kategoriją | 45 proc. |

39.2. jei pagalba teikiama pagal Bendrojo bendrosios išimties reglamento 25 straipsnį:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | *Bazinė finansuojamoji dalis gali būti padidinta iki 80 proc. tinkamų finansuoti išlaidų* | | | *Maksimalus iš viso* | | |
| *Pareiškėjo statusas* | | |
| *Bazinė finan-suoja-moji dalis* | *Padidina-ma juridiniams asmenims, atitinkan-tiems vidutinės įmonės kategoriją* | *Padidina-ma juridi-niams asmenims, atitinkan-tiems labai mažos ir mažos įmonės kategoriją* | *Padidinama už veiksmin-gą bendradar-biavimą, jei tenkinamos Bendrojo bendrosios išimties reglamento 25 straipsnio 6 punkto b) dalyje nurodytos sąlygos.* |
| *Juridinis asmuo, atitinkan-tis didelės įmonės kategoriją* | *Juridinis asmuo, atitin-kantis vidutinės įmonės kategori-ją* | *Juridinis asmuo, atitin-kantis labai mažos ir mažos įmonės kategori-ją* |
| *Taiko-mieji (pramo-niniai) moksli-niai tyrimai* | 50 proc. | +10 proc. | +20 proc. | +15 proc. | 65 proc. | 75 proc. | 80 proc. |
| *Eksperimentinė plėtra (bando-moji taiko-moji veikla)* | 25 proc. | +10 proc. | +20 proc. | +15 proc. | 40 proc. | 50 proc. | 60 proc. |

40. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo ir (ar) partnerio (-ių) lėšų.

41. Pareiškėjas ir (arba) partneris savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo didesne, nei reikalaujama, lėšų suma.

42. Jei projektas įgyvendinamas su partneriais, pareiškėjo tinkamos finansuoti išlaidos turi būti ne mažesnės kaip 30 procentų visų tinkamų finansuoti išlaidų.

43. Jeigu projektas įgyvendinamas su Aprašo 16.2 papunktyje nurodytu partneriu, jo įnašu į projekto tinkamas finansuoti išlaidas gali būti ir nepiniginis įnašas – nekilnojamasis turtas ir savanoriškas darbas.

44. Partnerių padarytos išlaidos, atitinkančios Aprašo 36 ir 46 punktuose nurodytas sąlygas, projektui įgyvendinti yra tinkamos finansuoti išlaidos, bet jas kompensuoja projekto vykdytojas. Finansavimą, skirtą projektui įgyvendinti, tiesiogiai gauna tik projekto vykdytojas, kuris atsiskaito su partneriais. Partneriai tiesiogiai finansavimo lėšų negauna. Finansavimo intensyvumas partneriams yra stebimas ir patikrinamas gavus mokėjimo prašymą. Pareiškėjas privalo partneriams skirtą finansavimo sumą pervesti per 5 darbo dienas nuo jos gavimo. Pareiškėjas negali naudoti partneriui skirto finansavimo.

45. Pareiškėjas ir (ar) parneris arba iš nuosavų išteklių, arba iš išorės gautų lėšų, teikiamų be jokios viešosios paramos, turi teikti finansinį įnašą, kurį sudaro bent 25 procentai tinkamų finansuoti išlaidų.

46. Pagal Aprašą tinkamų finansuoti išlaidų kategorijos yra šios:

46.1. kai pagalba teikiama pagal Bendrojo bendrosios išimties reglamento 14 straipsnį:

|  |  |  |
| --- | --- | --- |
| **Išlaidų katego-rijos Nr.** | **Išlaidų kategorijos pavadinimas** | **Reikalavimai ir paaiškinimai** |
| **1.** | **Žemė** | Netinkamos finansuoti išlaidos. |
| **2.** | **Nekilnojamasis turtas** | Netinkamos finansuoti išlaidos. |
| **3.** | **Statyba, rekonstravimas, remontas ir kiti darbai** | MTEP ir inovacijų infrastruktūrai priskirtinų statinių statybos, rekonstravimo, kapitalinio remonto išlaidos.  Rekonstravimo, kapitalinio remonto išlaidos yra tinkamos tik tuo atveju, jeigu rekonstravimas, kapitalinis remontas pagerina turto naudingąsias savybes ir (arba) pailgina turto naudingo tarnavimo laiką. Statybos atveju pareiškėjas turi pagrįsti, kad tai efektyviausias ir ekonomiškiausias būdas. |
| **4.** | **Įranga, įrenginiai ir kitas turtas** | Žemiau nurodyto ilgalaikio turto įsigijimo ar finansinės išperkamosios nuomos (lizingo) išlaidos:  - tiesiogiai MTEP veikloms vykdyti bei kuriamoms tyrėjų ir pagalbinio personalo darbo vietoms aprūpinti būtini baldai;  - kompiuterinė technika ir programinė įranga (išskyrus esamos programinės įrangos atnaujinimas). Išlaidos šiam turtui negali sudaryti daugiau nei 50 proc. Aprašo 39.1 papunktyje nurodytų tinkamų finansuoti išlaidų sumos;  - su MTEP ir inovacijų infrastruktūra ar jos panaudojimu susiję patentai, licencijos;  - kiti MTEP ir inovacijų infrastruktūrai priskirtini įrengimai, įranga, prietaisai, įrankiai ir įrenginiai.  Finansinės išperkamosios nuomos (lizingo) laikotarpis negali būti ilgesnis už projekto įgyvendinimo trukmę, tai yra finansinės išperkamosios nuomos (lizingo) būdu įsigytas materialusis turtas iki projekto įgyvendinimo pabaigos turi tapti projekto vykdytojo nuosavybe. |
| **5.** | **Projekto vykdymas** | Netinkamos finansuoti išlaidos. |
| **6.** | **Informavimas apie projektą** | Netinkamos finansuoti išlaidos. |
| **7.** | **Netiesioginės išlaidos ir kitos išlaidos pagal fiksuotąją projekto išlaidų normą** | Netinkamos finansuoti išlaidos. |

46.2. kai pagalba teikiama pagal Bendrojo bendrosios išimties reglamento 25 straipsnį:

|  |  |  |
| --- | --- | --- |
| **Išlaidų katego-rijos Nr.** | **Išlaidų kategorijos pavadinimas** | **Reikalavimai ir paaiškinimai** |
| **1.** | **Žemė** | Netinkamos finansuoti išlaidos. |
| **2.** | **Nekilnojamasis turtas** | Tiesiogiai su projekto įgyvendinimu susijusios ir veiklai *pro rata* principu paskirstytos pridėtinės išlaidos – projektui įgyvendinti būtinų pastatų ar patalpų nuomos išlaidos.  Šios išlaidos kartu su 4 išlaidų kategorijos „Įranga, įrenginiai ir kitas turtas“ 6 punkte nurodytomis išlaidomis, taip pat 7 išlaidų kategorijos „Netiesioginės išlaidos ir kitos išlaidos pagal fiksuotąją projekto išlaidų normą“ išlaidomis negali sudaryti daugiau nei 10 proc. tinkamų išlaidų, finansuojamų pagal Bendrojo bendrosios išimties reglamento 25 straipsnį, sumos.  *Pro rata* principas reiškia, kad turi būti iš anksto apibrėžtas ir deklaruojamas skaičiavimo metodas, kuriuo remiantis apskaičiuojama konkrečiai veiklai tenkanti pridėtinių išlaidų dalis. Ši dalis privalo būti aiškiai nurodyta ir patvirtinta įmonės (institucijos, įstaigos) vadovo įsakymu. Pavyzdžiui, projektui priskiriama 10 procentų išlaidų esamų patalpų nuomai (nes iš biure dirbančių 20 žmonių, kurių kiekvienam tenka apylygis biuro plotas, vienas dirbs prie projekto visą darbo laiką ir dar du – po pusę darbo laiko), 12 procentų eksploatavimo išlaidų. Kitos pridėtinės išlaidos, pavyzdžiui, papildomų patalpų nuoma, transporto nuoma ir panašiai, išreiškiamos faktiniais dydžiais (absoliutine išraiška) ir įskaitomos į pridėtines išlaidas.  Jeigu projektas įgyvendinamas su Aprašo 16.2 papunktyje nurodytu partneriu, partnerio nepiniginiu įnašu gali būti partneriui priklausančio projektui įgyvendinti būtino nekilnojamojo turto dalis, apskaičiuota *pro rata* principu. |
| **3.** | **Statyba, rekonstravimas, remontas ir kiti darbai** | Netinkamos finansuoti išlaidos. |
| **4.** | **Įranga, įrenginiai ir kitas turtas** | MTEP paslaugų, techninių žinių ir išradimų patentų arba teisių pagal licencijos sutartį įsigijimo išlaidos, jeigu pirkta iš išorinių šaltinių už rinkos kainas, pagal nesusijusių šalių sudarytą sandorį, kai nėra jokių susijusių slapto susitarimo elementų.  Programinės įrangos licencijų įsigijimo išlaidos nėra tinkamos finansuoti.  Šios išlaidos kartu 5 išlaidų kategorijos „Projekto vykdymas“ 2 punkte nurodytomis išlaidomis negali sudaryti daugiau nei 75 proc. tinkamų išlaidų, finansuojamų pagal Bendrojo bendrosios išimties reglamento 25 straipsnį, sumos. |
| **5.** | **Projekto vykdymas** | 1) Su kitomis veiklos sąnaudomis, įskaitant sąnaudas medžiagoms, mažaverčiam inventoriui, atsargoms ir panašiems produktams, priskirtiniems trumpalaikiam turtui, tiesiogiai susijusiomis su MTEP veikla, susijusios išlaidos.  2) Išlaidos, susijusios su konsultavimo ir lygiaverčių paslaugų, naudojamų vien tik projekto MTEP veiklai, įsigijimu.  Šios išlaidos kartu su 4 išlaidų kategorijos „Įranga, įrenginiai ir kitas turtas“ išlaidomis negali sudaryti daugiau nei 75 proc. tinkamų išlaidų, finansuojamų pagal Bendrojo bendrosios išimties reglamento 25 straipsnį, sumos.  3) Projekto MTEP veikloms naudojamo ilgalaikio materialaus turto (įrangos, prietaisų, įrankių, įrenginių, mašinų ir įrengimų, pastatų ir (ar) patalpų), nusidėvėjimo sąnaudos, jeigu šiam turtui įsigyti nebuvo naudojamos viešosios (įskaitant ir kitas šalis) lėšos.  4) Projektą vykdančio personalo darbo užmokestis ir išlaidos su darbo santykiais susijusiems darbdavio įsipareigojimams, apskaičiuotiems teisės aktų nustatyta tvarka.  5) Projektą vykdančio personalo komandiruočių išlaidos, apskaičiuotos teisės aktų nustatyta tvarka.  6) Tiesiogiai su projekto įgyvendinimu susijusios ir veiklai *pro rata* principu paskirstytos pridėtinės išlaidos – įrangos (išskyrus įsigytos iš ES struktūrinių fondų ar kitų ES finansinių priemonių lėšų) nuomos išlaidos. Šios išlaidos kartu su 2 išlaidų kategorijos „Nekilnojamasis turtas“ ir 7 išlaidų kategorijos „Netiesioginės išlaidos ir kitos išlaidos pagal fiksuotąją projekto išlaidų normą“ išlaidomis negali sudaryti daugiau nei 10 proc. tinkamų išlaidų, finansuojamų pagal Bendrojo bendrosios išimties reglamento 25 straipsnį, sumos. |
| **6.** | **Informavimas apie projektą** | Netinkamos finansuoti išlaidos. |
| **7.** | **Netiesioginės išlaidos ir kitos išlaidos pagal fiksuotąją projekto išlaidų normą** | 1) Projektą administruojančių asmenų darbo užmokestis ir išlaidos su darbo santykiais susijusiems darbdavio įsipareigojimams, apskaičiuotiems teisės aktų nustatyta tvarka.  2) Su projekto administravimo reikmėmis susijusių prekių įsigijimo išlaidos.  Netiesioginių projekto išlaidų suma pagal fiksuotąją normą apskaičiuojama didžiausią galimą projekto tinkamų finansuoti tiesioginių išlaidų sumą padauginus iš projektui galimos taikyti fiksuotosios normos, vadovaujantis Fiksuotosios normos taikymo netiesioginėms projekto išlaidoms apmokėti tvarkos aprašo (Projekto taisyklių 10 priedas) nuostatomis.  Šios išlaidos kartu su 4 išlaidų kategorijos „Įranga, įrenginiai ir kitas turtas“ 6 punkte nurodytomis išlaidomis, taip pat 2 išlaidų kategorijos „Nekilnojamasis turtas“ išlaidomis negali sudaryti daugiau nei 10 proc. tinkamų išlaidų, finansuojamų pagal Bendrojo bendrosios išimties reglamento 25 straipsnį, sumos. |

47. Negali būti finansuojamos to paties turto įsigijimo ar finansinės nuomos (lizingo) išlaidos ir nusidėvėjimo sąnaudos, t. y. tas pats ilgalaikis turtas arba įsigyjamas (įskaitant ir finansinę nuomą (lizingą), kaip numatyta Aprašo 46.1 papunktyje taikant Bendrojo bendrosios išimties reglamento 14 straipsnį, arba finansuojamos to paties ilgalaikio turto nusidėvėjimo sąnaudos, kaip numatyta Aprašo 46.2 papunktyje taikant Bendrojo bendrosios išimties reglamento 25 straipsnį.

48. Jei regioninė investicinė pagalba suteikiama gamybos procesui iš esmės pakeisti ar esamos įmonės veiklai įvairinti, tinkamos finansuoti išlaidos turi tenkinti Bendrojo bendrosios išimties reglamento 14 straipsnio 7 dalies nuostatas. Informacija apie tai, ar pagalbos prašoma įmonės gamybos procesui iš esmės pakeisti, ar esamos įmonės veiklai įvairinti, detalizuojama MTEP verslo plane.

49. Visas projekte įsigyjamas ilgalaikis materialusis turtas iki jo įsigijimo turi būti naujas (nenaudotas).

50. Nematerialusis turtas, naudojamas investicinėms išlaidoms apskaičiuoti, turi atitikti šias sąlygas:

50.1. turi būti naudojamas tik projekto vykdytojo veikloje;

50.2. turi būti nusidėvintis;

50.3. turi būti įsigytas rinkos sąlygomis iš trečiųjų šalių, nesusijusių su pirkėju;

50.4. turi būti įtrauktas į projekto vykdytojo turtą ir likti susietas su finansuotu projektu bent penkerius metus arba trejus metus labai mažų, mažų ir vidutinių įmonių atveju.

51. Jeigu projekto metu sukurtą MTEP ir inovacijų infrastruktūrą planuojama panaudoti gamyboje, Priemonės lėšomis gali būti finansuojama tokios infrastruktūros kūrimo ir įrengimo išlaidų dalis, kuri bus proporcinga planuojamam infrastruktūros panaudojimui tik MTEP vykdyti. Kuriamos infrastruktūros proporcingumas MTEP veikloms nustatomas vertinant kuriamos infrastruktūros panaudojimo laiko santykį išimtinai MTEP ir kitoms, nesusijusioms su MTEP, veikloms. Nustatant, ar veikla yra MTEP veikla, bus vadovaujamasi Rekomenduojamos mokslinių tyrimų ir eksperimentinės plėtros etapų klasifikacijos aprašu, patvirtintu Lietuvos Respublikos Vyriausybės 2012 m. birželio 6 d. nutarimu Nr. 650 (Žin., 2012, Nr. 66-3344), ir *Frascati* vadovu Mokslinės ir technologinės veiklos matavimas, standartinė praktika, siūloma mokslinių tyrimų ir eksperimentinės plėtros statistinėms apžvalgoms, *Frascati* vadovas, Ekonominio bendradarbiavimo ir plėtros organizacija, 2002). Į infrastruktūros panaudojimo MTEP veikloms laiką įskaitomas ne tik laikas, kai tiesiogiai vykdomos MTEP veiklos, bet ir infrastruktūros parengimo vykdyti atitinkamas MTEP veiklas ir prastovų tarp atitinkamų MTEP veiklų laikas. Visais atvejais panaudojimo laikas MTEP veikloms turi būti ekonomiškai pagrįstas.

52. Projekto išlaidoms, be Projektų taisyklių VI skyriuje išdėstytų reikalavimų, taip pat taikomos Bendrojo bendrosios išimties reglamento nuostatos.

53. Projekto biudžetas sudaromas vadovaujantis Lietuvos Respublikos finansų ministerijos parengtomis Rekomendacijomis dėl projektų išlaidų atitikties Europos Sąjungos struktūrinių fondų reikalavimams, kurios paskelbtos interneto svetainėje adresu <http://www.esinvesticijos.lt/lt/>dokumentai/2014-2020-m-rekomendacijos-del-projektu-islaidu-atitikties-europos-sajungos-strukturiniu-fondu-reikalavimams.

54. Pagal Aprašą netinkamomis finansuoti išlaidomis laikomos išlaidos:

54.1. nustatytos Projektų taisyklių VI skyriaus trisdešimt ketvirtajame skirsnyje;

54.2. neišvardytos Aprašo 46 punkte;

54.3. patirtos ankstesniuose technologinės parengties lygiuose nei vertinant prioritetinį projektų atrankos kriterijų „Projekto metu sukurtų produktų komercinimo potencialas“ nustatytas projekte kuriamo produkto technologinės parengties lygis.

55. Esant veiksmingam bendradarbiavimui, laikoma, kad netiesioginė valstybės pagalba per mokslo ir studijų instituciją kitiems dalyvaujantiems juridiniams asmenims neperduodama, jeigu tenkinama viena iš šių sąlygų:

55.1. rezultatai, kuriems netaikomos intelektinės nuosavybės teisės, gali būti plačiai skleidžiami ir visos intelektinės nuosavybės teisės į MTEP ir naujovių diegimo rezultatus, susijusius su mokslo ir studijų institucijos veikla projekte, yra visiškai suteikiamos („visiškai suteikiamos“ reiškia, kad mokslo ir studijų institucija gauna visą šių teisių teikiamą ekonominę naudą ir pasilieka teisę jomis visomis naudotis, ypač nuosavybės teise ir licencijos teise; šios sąlygos taip pat gali būti įvykdytos, jeigu mokslo ir studijų institucija nusprendžia toliau sudaryti sutartis dėl šių teisių, įskaitant jų licencijavimą bendradarbiavimo partneriui) mokslo ir studijų institucijai;

55.2. kai mokslo ir studijų institucija gauna projekte dalyvaujančio juridinio asmens kompensaciją, lygią intelektinės nuosavybės teisių, kurios yra susijusios su mokslo ir studijų institucijos veikla įgyvendinant projektą ir kurios perduodamos dalyvaujantiems juridiniams asmenims, rinkos kainai (kompensacija, lygi intelektinės nuosavybės teisių rinkos kainai, – tai kompensacija už visą tų teisių teikiamą ekonominę naudą; vadovaujantis bendraisiais valstybės pagalbos principais ir atsižvelgiant į tai, kad intelektinės nuosavybės teisių rinkos kainą objektyviai nustatyti sunku, ši sąlyga laikoma įvykdyta, jeigu mokslo ir studijų institucija, kaip pardavėja, derėsis, kad gautų didžiausią naudą sutarties sudarymo metu) įgyvendinant projektą. Bet kuris dalyvaujančio juridinio asmens įnašas dengiant mokslinių tyrimų organizacijos sąnaudas yra atimamas iš tokios kompensacijos.

56. Netiesioginės valstybės pagalbos taip pat gali nebūti, jeigu įvertinus tarp partnerių pasirašytą jungtinės veiklos (partnerystės) sutartį padaroma išvada, kad visos intelektinės nuosavybės teisės į MTEP ir naujovių diegimo rezultatus ir galimybės pasinaudoti teisėmis į tokius rezultatus yra priskiriamos skirtingiems partneriams ir tinkamai atspindimas jų atitinkamas suinteresuotumas projektu, darbo krūvis, finansinis ir kitoks įnašas į projekto įgyvendinimą.

57. Jeigu nėra tenkinama nė viena iš Aprašo 55 punkte nurodytų sąlygų ir atlikus individualų bendradarbiavimo projekto įvertinimą pagal Aprašo 56 punktą nenustatoma, kad nebuvo suteikta valstybės pagalba, visa mokslo ir studijų institucijos įnašo į projekto (tinkamas išlaidas) įgyvendinimą vertė laikoma valstybės pagalba, ir įgyvendinančioji institucija jos dydžiu mažina finansavimo dydį pareiškėjui ir (arba) partneriui priklausomai nuo to, kuris tą pagalbą gavo (pavyzdžiui, įmonė įgyvendina mokslinių tyrimų projektą kartu su partneriu – universitetu. Įmonei taikoma 50 procentų finansuojamoji dalis. Įmonės tinkamos finansuoti išlaidos yra 600 000 Eur (šeši šimtai tūkstančių eurų). Projektui įgyvendinti yra skiriamas 300 000 Eur (trijų šimtų tūkstančių eurų) finansavimas. Įgyvendinant projektą, paaiškėja, kad nebuvo laikomasi bent vienos iš Aprašo 55 punkte nurodytų sąlygų, pavyzdžiui, įmonė iš universiteto gavo paslaugų mažesne negu rinkos kaina, t. y. paslaugos rinkos kaina – 35 000 Eur (trisdešimt penki tūkstančiai eurų), o universitetas paslaugas suteikė už 15 000 Eur (penkiolika tūkstančių eurų). Tokiu atveju įmonei pagal Aprašą teiktas finansavimo dydis yra mažinamas 20 000 Eur (dvidešimčia tūkstančių eurų) (skiriamas finansavimas negali viršyti 280 000 Eur (dviejų šimtų aštuoniasdešimt tūkstančių eurų).

58. Pagalba, kurios tinkamas finansuoti išlaidas galima nustatyti ir kuriai pagal Bendrąjį bendrosios išimties reglamentą taikoma išimtis, gali būti sumuojama su:

58.1. bet kokia kita valstybės pagalba, jei tos priemonės yra susijusios su skirtingomis tinkamomis finansuoti išlaidomis, kurias galima nustatyti;

58.2. bet kokia kita valstybės pagalba, susijusi su tomis pačiomis tinkamomis finansuoti išlaidomis, kurios iš dalies arba visiškai sutampa, tik jeigu taip susumavus neviršijamas didžiausias pagalbos intensyvumas ar pagalbos suma pagal šį reglamentą taikoma tai pagalbai.

59. Valstybės pagalba, kuriai pagal Bendrąjį bendrosios išimties reglamentą taikoma išimtis, nesumuojama su jokia *de minimis* pagalba, susijusia su tomis pačiomis tinkamomis finansuoti išlaidomis, jei susumavus būtų viršytas pagalbos intensyvumas, nustatytas regioninės pagalbos žemėlapyje, patvirtintame Lietuvos Respublikos Vyriausybės 2014 m. birželio 25 d. nutarimu Nr. 571 „Dėl Lietuvos Respublikos 2014−2020 metų regioninės pagalbos žemėlapio“, kaip nustatyta Bendrojo bendrosios išimties reglamento 8 straipsnio 5 dalyje (jei pagalba teikiama pagal Bendrojo bendrosios išimties reglamento 14 straipsnį) arba Bendrojo bendrosios išimties reglamento 25 straipsnyje (jei pagalba teikiama pagal šį straipsnį).

60. Projekto vykdytojui nepasiekus įsipareigotų pasiekti stebėsenos ir fizinių veiklos įgyvendinimo rodiklių reikšmių, taikomos Projektų taisyklių IV skyriaus dvidešimt antrojo skirsnio nuostatos.

**V SKYRIUS**

**PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

61. Siekdamas gauti finansavimą pareiškėjas turi užpildyti paraišką, kurios forma nustatyta Projektų taisyklių 3 priede ir skelbiama interneto svetainėje [www.esinvesticijos.lt](http://www.esinvesticijos.lt).

62. Pirmajame konkurso etape pareiškėjas užpildo paraiškos formos 1-5 punktus, taip pat pateikia užpildytas atitinkamas MTEP projekto verslo plano dalis ir Projektų taisyklių 12 skirsnyje nustatyta tvarka teikia ją įgyvendinančiajai institucijai raštu, kartu pateikdamas ir elektroninę laikmeną.

63. Iš dalies užpildytų paraiškų pirmajam konkurso etapui pateikimo paskutinė diena nustatoma kvietime teikti paraiškas. Taip pat kvietime teikti paraiškas nurodoma pirmojo konkurso etapo paraiškų vertinimo trukmė ir atsižvelgiant į tai, antrojo konkurso etapo paraiškų pateikimo terminas. Kiekvieno etapo paraiškų pateikimo terminas negali būti trumpesnis kaip 30 dienų nuo kvietimo teikti paraiškas paskelbimo (pirmajam konkurso etapui) dienos ir nuo siūlymo atrinktiems pareiškėjams dalyvauti antrajame konkurso etape pateikimo dienos.

64. Pirmajame konkurso etape įgyvendinančioji institucija atlieka projekto tinkamumo finansuoti vertinimą bendriesiems reikalavimams, nurodytiems Aprašo 1 priedo 1.1, 1.2 ir 1.3.1punktuose ir Aprašo 22.2 papunktyje nurodytam specialiajam projektų atrankos kriterijui. Atrenkamos tik šiuos reikalavimus ir specialųjį projektų atrankos kriterijų atitinkančios paraiškos.

65. Po pirmojo konkurso etapo atrinkti pareiškėjai kviečiami dalyvauti antrajame konkurso etape, t. y. pateikti likusią paraiškos informaciją ir Aprašo 67 punkte nustatytus priedus. Atrinktus pareiškėjus įgyvendinančioji institucija kviečia, vadovaudamasi Projektų taisyklių 13 punktu (jeigu įdiegtos funkcinės galimybės, informuoja per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS).

66. Po pirmojo konkurso etapo atrinkti pareiškėjai teikia likusią paraiškos informaciją ir Aprašo 67 punkte nustatytus priedus įgyvendinančiajai institucijai Projektų taisyklių 12 skirsnyje nustatyta tvarka raštu, kartu pateikdami ir elektroninę laikmeną.

67. Kartu su paraiška pareiškėjas turi pateikti šiuos priedus:

67.1. užpildytą pirkimo ir (arba) importo pridėtinės vertės mokesčio tinkamumo finansuoti ES fondų ir (arba) Lietuvos Respublikos biudžeto lėšomis klausimyną, skelbiamą interneto svetainėje www.esinvesticijos.lt;

67.2. finansavimo šaltinius (pareiškėjo įnašą ir netinkamų išlaidų padengimą) pagrindžiančius dokumentus;

67.3. Smulkiojo ir vidutinio verslo subjekto statuso deklaraciją, kurios forma patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl Smulkiojo ir vidutinio verslo subjekto statuso deklaravimo tvarkos aprašo ir Smulkiojo ir vidutinio verslo subjekto statuso deklaracijos formos patvirtinimo“;

67.4. informaciją, reikalingą projekto atitikčiai projektų atrankos kriterijams įvertinti (Aprašo 4 priedas);

67.5. dokumentus, pagrindžiančius projekto biudžeto pagrįstumą (komerciniai pasiūlymai, nuorodos į rinkoje esančias kainas ir kt.);

67.6. MTEP projekto verslo planą;

67.7. projekto biudžeto paskirstymą pagal pareiškėją ir partnerį (-ius) (jei taikoma);

67.8. jungtinės veiklos (partnerystės) sutarties kopiją;

67.9. jei teisės aktų nustatyta tvarka privaloma atlikti poveikio aplinkai vertinimą, tuomet – Poveikio aplinkai vertinimo ataskaitą ir atsakingos institucijos sprendimą arba pareiškėjo laisvos formos raštą, kad projektui netaikomas reikalavimas dėl poveikio aplinkai vertinimo (kai poveikio aplinkai vertinimo atlikti neprivaloma);

67.10. partnerio (-ių) deklaraciją (-jas) (jei taikoma);

67.11. numatant projekte naują statybą, rekonstrukciją ar kapitalinį remontą, statinio statybos, rekonstravimo ar kapitalinio remonto techninį projektą (kartu pateikdamas ir elektroninę laikmeną), parengtą teisės aktų nustatyta tvarka;

67.12. dokumentus, pagrindžiančius, kad pareiškėjas (partneris) turi teisinį pagrindą užsiimti ta veikla (atlikti funkcijas), kuriai pradėti ir (arba) vykdyti, ir (arba) plėtoti skirtas projektas (taikoma tik jeigu Lietuvos Respublikos teisės aktuose yra nustatytas reikalavimas turėti tokį teisinį pagrindą);

67.13. jei turtas pareiškėjui priklauso ne nuosavybės teise, turi būti pateikta šio turto valdymo sutarties kopija arba turto valdymo ketinimo protokolas kartu su turto valdymo sutarties projektu (turi būti pateikti teisę (arba dėl ketinimo įgyti teisę) į tiesiogiai su projektu susijusį nekilnojamąjį turtą (disponavimą, valdymą, naudojimą) patvirtinančių dokumentų nuorašai. Turto valdymo sutartis turi būti sudaryta ne trumpiau kaip trejiems metams nuo projekto įgyvendinimo pabaigos ir įregistruota Lietuvos Respublikos nekilnojamojo turto registre arba turto valdymo sutarties projekte turi būti numatyta, kad sutartis turi būti sudaryta ne trumpiau kaip trejiems metams nuo projekto įgyvendinimo pabaigos ir įregistruota Lietuvos Respublikos nekilnojamojo turto registre.

68. Pareiškėjai informuojami ir konsultuojami Projektų taisyklių II skyriaus penktajame skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus bus nurodyta kvietimo teikti paraiškas skelbime, paskelbtame pagal Aprašą ES struktūrinės paramos interneto svetainėje www.esinvesticijos.lt*.*

69. Įgyvendinančioji institucija atlieka projekto tinkamumo finansuoti vertinimą (tiek pirmajame, tiek antrajame konkurso etapuose) Projektų taisyklių III skyriaus keturioliktajame ir penkioliktajame skirsniuose nustatyta tvarka pagal Aprašo 1 priede „Projekto tinkamumo finansuoti vertinimo lentelė“ nustatytus reikalavimus, projekto naudos ir kokybės vertinimą Projektų taisyklių III skyriaus keturioliktajame ir šešioliktajame skirsniuose nustatyta tvarka pagal Aprašo 2 priede „Projekto naudos ir kokybės vertinimo lentelė“ nustatytus reikalavimus.

70. Paraiškos vertinimo metu (tiek pirmajame, tiek antrajame konkurso etapuose) įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus Projektų taisyklių 118 punkte nustatyta tvarka. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą.

71. Kiekvieno konkurso etapo metu paraiškos vertinamos ne ilgiau kaip 60 dienų nuo kvietimo teikti paraiškas skelbime nurodytos paraiškų pateikimo paskutinės dienos.

72. Nepavykus paraiškų įvertinti per nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (ar) administravimo vietoje, taip pat kai buvo gauta paraiškų, kurių suma didesnė nei kvietimui teikti paraiškas skirta lėšų suma), vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą Projektų taisyklių 127 punkte nustatyta tvarka įgyvendinančioji institucija informuoja pareiškėjus raštu, vadovaudamasi Projektų taisyklių 13 punktu (jeigu įdiegtos funkcinės galimybės, informuoja per DMS, taip pat Ministeriją ir vadovaujančiąją instituciją raštu, vadovaudamasi Projektų taisyklių 9 punktu (jeigu įdiegtos funkcinės galimybės, – per 2014–2020 metų Europos Sąjungos struktūrinių fondų posistemį SFMIS2014), nurodydama termino pratęsimo priežastis*.*

73. Jei įgyvendinančioji institucija Projektų taisyklių 127 punkte nustatyta tvarka pratęsia pirmojo konkurso etapo paraiškų vertinimo terminą, laikydamasi lygiateisiškumo ir skaidrumo principų, ji gali pratęsti antrojo konkurso etapo paraiškų pateikimo terminus apie tai pareiškėjus ir Ministeriją informuodama Aprašo 72 punkte nustatyta tvarka. Jeigu antrojo konkurso etapo paraiškų pateikimo terminą reikia pratęsti ilgiau nei 14 dienų, įgyvendinančioji institucija šio termino pratęsimą turi suderinti su Ministerija.

74. Paraiška atmetama dėl priežasčių, nustatytų Apraše ir Projektų taisyklių III skyriaus keturioliktajame, penkioliktajame ir šešioliktajame skirsniuose, juose nustatyta tvarka. Apie paraiškos atmetimą pareiškėjas informuojamas raštu (jeigu įdiegtos funkcinės galimybės – informuojamas per DMS) per 3 darbo dienas nuo sprendimo dėl paraiškos atmetimo priėmimo dienos.

75. Pareiškėjas sprendimą dėl paraiškos atmetimo gali apskųsti Projektų taisyklių VII skyriaus keturiasdešimt trečiajame skirsnyje nustatyta tvarka.

76. Paraiškų baigiamąjį vertinimo aptarimą organizuoja ir Paraiškų baigiamojo vertinimo aptarimo grupės sudėtį tvirtina Ministerija Projektų taisyklių 146 punkte nustatyta tvarka. Paraiškų vertinimo aptarimo grupės sudarymo ir veiklos principai nustatomi šios grupės reglamente.

77. Paraiškų vertinimo pabaigoje įgyvendinančioji institucija, prieš pateikdama atrinktų projektų ataskaitą Ministerijai, pagal pateiktus metinių finansinių ataskaitų rinkinius įsitikina, ar pareiškėjai nėra sunkumų patiriančios įmonės. Esant poreikiui įgyvendinančioji institucija gali paprašyti pateikti ir kitus dokumentus (pvz., tarpinės finansinės atskaitomybės dokumentus ir pan.).

78. Sprendimą dėl projekto finansavimo arba nefinansavimo priima Ministerija Projektų taisyklių III skyriaus septynioliktajame skirsnyje nustatyta tvarka.

79. Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos elektroniniu paštu (jeigu įdiegtos funkcinės galimybės – per DMS) pateikia šį sprendimą pareiškėjams.

80. Pagal Aprašą finansuojamiems projektams įgyvendinti bus sudaromos trišalės projektų sutartys. Projektų sutartys yra keičiamos ar nutraukiamos Projektų taisyklių IV skyriaus devynioliktajame skirsnyje nustatyta tvarka.

81. Įgyvendinančioji institucija Projektų taisyklių IV skyriaus aštuonioliktajame skirsnyje nustatyta tvarka pagal Projektų taisyklių 4 priede nustatytą formą, pritaikytą šiam Aprašui ir suderintą su Ministerija, parengia ir pateikia pareiškėjui projekto sutarties projektą ir nurodo pasiūlymo pasirašyti projekto sutartį galiojimo terminą Projektų taisyklių 166 punkte nustatyta tvarka. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti projekto sutarties pasirašymo terminą. Jeigu pareiškėjas atsisako pasirašyti projekto sutartį ar per nustatytą terminą jos nepasirašo, įgyvendinančioji institucija informuoja Ministeriją ir pareiškėją Projektų taisyklių 168 punkte nustatyta tvarka.

82. Įgyvendinančioji institucija, siekdama įsitikinti, kad finansavimo skyrimo (projekto sutarties sudarymo) metu pareiškėjas nebuvo sunkumus patirianti įmonė, iki finansavimo skyrimo (projekto sutarties sudarymo) iš pareiškėjo gali paprašyti pateikti paskutinio ketvirčio iki finansavimo skyrimo (projekto sutarties sudarymo) sudarytą finansinę ataskaitą. Paaiškėjus, kad finansavimo skyrimo (projekto sutarties sudarymo) momentu įmonė buvo sunkumus patirianti, projekto sutartis nesudaroma.

83. Projekto sutarties originalas gali būti rengiamas ir teikiamas:

83.1. kaip pasirašytas popierinis dokumentas arba

83.2. kaip elektroninis dokumentas, pasirašytas elektroninio pasirašymo priemonėmis su kvalifikuoto elektroninio parašo sertifikatais, atsižvelgiant į tai, kokią šių dokumentų formą pasirenka projekto vykdytojas.

**VI SKYRIUS**

**PROJEKTŲ ĮGYVENDINIMO REIKALAVIMAI**

84. Projektas įgyvendinamas pagal projekto sutartyje ir Projektų taisyklėse nustatytus reikalavimus. Projektui taip pat taikomi reikalavimai, nustatyti Apraše.

85. Projektų įgyvendinimo stebėsenai vykdyti sudaromas Priemonės projektų priežiūros komitetas, kurio sudarymo ir veiklos principai nustatomi šio komiteto reglamente.

86. Penkerius metus arba trejus metus projektų vykdytojų, turinčių labai mažų, mažų ir vidutinių įmonių statusą, atveju po projekto finansavimo pabaigos turi būti užtikrintas investicijų tęstinumas Projektų taisyklių IV skyriaus dvidešimt septintajame skirsnyje nustatyta tvarka.

87. Projekto vykdytojas turi apdrausti ilgalaikį materialųjį turtą, kuriam įsigyti ar sukurti vykdant projektą naudotas finansavimas, maksimaliu turto atkuriamosios vertės draudimu nuo visų galimų rizikos atvejų projekto įgyvendinimo laikotarpiu (nuo to momento, kai atsiranda draustinas turtas) ir ne mažiau kaip penkerius metus arba trejus metus, jeigu projekto vykdytojas turi labai mažos, mažos ir vidutinės įmonės statusą, nuo projekto finansavimo pabaigos teisės aktų nustatyta tvarka.

88. Jungtinės veiklos (partnerystės) sutartį galima keisti po projekto sutarties įsigaliojimo. Jungtinės veiklos (partnerystės) sutarties pakeitimai galimi su sąlyga, kad pakeitimai nebūtų turėję esminės įtakos priimant sprendimą dėl projekto finansavimo. Pakeitimai turi būti suderinti su įgyvendinančiąja institucija. Pakeitimai turi būti įforminami pakeičiant arba papildant jungtinės veiklos (partnerystės) sutartį.

89. Projekto vykdytojas, numatęs projekto įgyvendinimo metu vykdyti veiklą, kuriai yra gautas finansavimas ir kuriai Lietuvos Respublikos teisės aktų nustatyta tvarka būtinas leidimas, licencija ar veiklos atestatas, projektui pasibaigus per projekto sutartyje nustatytą laikotarpį privalo pateikti įgyvendinančiajai institucijai gauto leidimo, licencijos ar veiklos atestato kopiją. Nepateikus leidimo, licencijos ar veiklos atestato kopijos, Ministerija turi teisę pareikalauti iš projekto vykdytojo grąžinti suteiktą finansavimą

90. Jei projekto veikla nepradėta įgyvendinti per 6 mėnesius nuo projekto sutarties pasirašymo dienos, įgyvendinančioji institucija, suderinusi su Ministerija, turi teisę vienašališkai nutraukti projekto sutartį.

91. Projekto vykdytojas privalo informuoti apie įgyvendinamą ar įgyvendintą projektą Projektų taisyklių VII skyriaus trisdešimt septintajame skirsnyje nustatyta tvarka.

92. Projekto vykdytojas ir partneris (-iai) MTEP darbams skirtas išlaidas privalo nurodyti metinėje pelno mokesčio deklaracijoje, kurią teikia Valstybinei mokesčių inspekcijai prie Lietuvos Respublikos finansų ministerijos įstatymų ir kitų teisės aktų nustatyta tvarka.

93. Projekto vykdytojas ir partneris (-iai), teikdamas statistiką tvarkančioms institucijoms ir įstaigoms įstatymų ir kitų teisės aktų nustatyta tvarka, įsipareigoja pateikti informaciją ir apie MTEP darbams skirtas išlaidas.

94. Projekto užbaigimo reikalavimai nustatyti Projektų taisyklių IV skyriaus dvidešimt septintajame skirsnyje.

95. Visi su projekto įgyvendinimu susiję dokumentai turi būti saugomi Projektų taisyklių VII skyriaus keturiasdešimt antrajame skirsnyje nustatyta tvarka.

**VII SKYRIUS**

**APRAŠO KEITIMO TVARKA**

96. Aprašo keitimo tvarka nustatyta Projektų taisyklių III skyriaus vienuoliktajame skirsnyje.

97. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos

1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. J05-LVPA-K „Intelektas. Bendri mokslo– verslo projektai “ projektų finansavimo sąlygų aprašo Nr. 1

1 priedas

**PROJEKTO TINKAMUMO FINANSUOTI VERTINIMO LENTELĖ**

|  |  |
| --- | --- |
| **Paraiškos kodas** | *Pildoma projekto naudos ir kokybės vertinimo metu. Galimas simbolių skaičius – 25.* |
| **Pareiškėjo pavadinimas** | *Pildoma projekto tinkamumo finansuoti vertinimo metu. Galimas simbolių skaičius – 140.* |
| **Projekto pavadinimas** | *Pildoma projekto tinkamumo finansuoti vertinimo metu. Galimas simbolių skaičius – 150.* |
| **Projektą planuojama įgyvendinti:** *(Pažymima projekto tinkamumo finansuoti vertinimo metu.)*  ** su partneriu (-iais)  be partnerio (-ių)** | |
| ** PIRMINĖ PATIKSLINTA**  *(Žymima „Patikslinta“ tais atvejais, kai ši lentelė tikslinama po to, kai paraiška grąžinama pakartotiniam vertinimui.)*  *(Pažymima projekto tinkamumo finansuoti vertinimo metu.)* | |

|  |  |  |  |
| --- | --- | --- | --- |
| **Bendrasis reikalavimas/**  **specialusis projektų atrankos kriterijus (toliau – specialusis kriterijus), jo vertinimo aspektai ir paaiškinimai** | **Bendrojo reikalavimo/ specialiojo kriterijaus detalizavimas** | **Bendrojo reikalavimo/ specialiojo kriterijaus vertinimas** | |
| **Taip / Ne/ Netaikoma/ Taip su išlyga** | **Komentarai** |
|  |  |  |  |
| **1. Planuojamu finansuoti projektu prisidedama prie bent vieno 2014–2020 m. Europos Sąjungos (toliau – ES) fondų investicijų veiksmų programos (toliau – veiksmų programa) prioriteto konkretaus uždavinio įgyvendinimo, rezultato pasiekimo ir įgyvendinama bent viena pagal 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. J05-LVPA-K „Intelektas. Bendri mokslo–verslo projektai “ projektų finansavimo sąlygų aprašą Nr. 1 (toliau – Aprašas) numatoma finansuoti veikla.** | | | |
| 1.1. Projekto tikslai ir uždaviniai atitinka bent vieną veiksmų programa prioriteto konkretų uždavinį ir siekiamą rezultatą.  Vertinant būtina įsitikinti, kad projekto tikslai ir uždaviniai atitinka veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ 1.2.1 konkretų uždavinį „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“ ir siekiamą rezultatą.  Informacijos šaltinis – paraiška finansuoti iš Europos Sąjungos struktūrinių fondų lėšų bendrai finansuojamą projektą (toliau – paraiška). | Projekto tikslai ir uždaviniai turi atitikti Projekto tikslai ir uždaviniai turi atitikti veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ 1.2.1 konkretų uždavinį „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“ ir siekiamą rezultatą. |  |  |
| 1.2. Projekto tikslai, uždaviniai ir veiklos atitinka bent vieną iš nurodytų veiklų.  Vertinant būtina įsitikinti, ar projekte numatyti tikslai, uždaviniai ir planuojamos vykdyti veiklos atitinka veiklą, nurodytą Aprašo 10 punkte.  Informacijos šaltinis – paraiška. | Projekto tikslai, uždaviniai ir veiklos turi atitikti Aprašo 10 punkte nurodytą veiklą. |  |  |
| 1.3. Projektas atitinka kitus su projekto veiklomis susijusius Apraše nustatytus reikalavimus. |  |  |  |
| 1.3.1. Projektas atitinka Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos, patvirtintos Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos patvirtinimo“, nuostatas ir bent vieno šioje programoje nustatyto prioriteto veiksmų planą (specialusis projektų atrankos kriterijus patvirtintas 2014–2020 metų Europos Sąjungos fondų investicijų veiksmų programos Stebėsenos komiteto 2015 m. liepos 9 d. posėdžio nutarimu Nr. 44P-6(8).  Vertinama, ar projektas prisideda prie Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos ir atitinka bent vieno konkretaus prioriteto veiksmų plane nustatytą bent vieną prioriteto teminį specifiškumą.  Informacijos šaltiniai: paraiška, dokumentai, nurodyti Aprašo 67.6 papunktyje. | Projektas turi atitikti Aprašo 22.2 papunktyje nustatytus reikalavimus. |  |  |
| 1.3.2. Pagrįstas projekto reikalingumas pareiškėjo verslo vizijai įgyvendinti (specialusis projektų atrankos kriterijus patvirtintas 2014–2020 metų Europos Sąjungos fondų investicijų veiksmų programos Stebėsenos komiteto 2015 m. liepos 9 d. posėdžio nutarimu Nr. 44P-6(8).  Būtina įsitikinti, ar pagrįstas projekto reikalingumas verslo vizijai įgyvendinti, t. y. projekto veiklų poreikio galutiniam produktui ir galutinio produkto vizijos pagrindimas, galimų produkto rinkų, konkurencijos sąlygų ir tikslinių produkto vartotojų grupių pagrindimas, kelio nuo produkto idėjos iki jo komercinimo pagrindimas, produktui sukurti reikalingų išteklių ir rizikos valdymo pagrindimas.  Informacijos šaltiniai: dokumentai, nurodyti Aprašo 67.6 papunktyje. |  |  |  |
| 1.3.3. Projektas turi atitikti kitus su projekto veiklomis susijusius Aprašo 18, 24 ir 25 nustatytus reikalavimus.  Informacijos šaltinis – paraiška. |  |  |  |
| **2. Projektas atitinka strateginio planavimo dokumentų nuostatas.** | | | |
| 2.1. Projektas atitinka strateginio planavimo dokumentų nuostatas.  Projektas atitinka Lietuvos inovacijų plėtros 2014–2020 metų programos, patvirtintos Lietuvos Respublikos Vyriausybės 2013 m. gruodžio 18 d. nutarimu Nr. 1281 „Dėl Lietuvos inovacijų plėtros 2014–2020 metų programos patvirtinimo“, nuostatas (specialusis projektų atrankos kriterijus patvirtintas 2014–2020 metų Europos Sąjungos fondų investicijų veiksmų programos Stebėsenos komiteto 2015 m. liepos 9 d. posėdžio nutarimu Nr. 44P-6(8).  Vertinama, ar projektas prisideda prie Lietuvos inovacijų plėtros 2014–2020 metų programos antrojo tikslo „didinti verslo inovacinį potencialą“ antrojo uždavinio „skatinti naujų produktų pateikimą rinkai“ ir (ar) trečiojo uždavinio „skatinti skirtingų sektorių bendradarbiavimą kuriant inovacijas ir plėtoti didelį poveikį turinčias inovacijas“ įgyvendinimo.  Informacijos šaltinis – paraiška. | Projektas turi atitikti Aprašo 22.1 papunktyje nustatytus reikalavimus. |  |  |
| 2.2. Projektu prisidedama prie bent vieno Europos Sąjungos Baltijos jūros regiono strategijos (toliau – ES BJRS) tikslo įgyvendinimo pagal bent vieną ES BJRS veiksmų plane numatytą prioritetinę sritį ar horizontalųjį veiksmą arba bus įgyvendinama dalis ES BJRS veiksmų plane numatytų prioritetinių projektų. | Netaikoma. |  |  |
| **3. Projektu siekiama aiškių ir realių kiekybinių uždavinių.** | | | |
| 3.1. Projektu prisidedama prie bent vieno Apraše nustatyto veiksmų programos ir (arba) ministerijos priemonių įgyvendinimo plane nurodyto nacionalinio produkto ir (arba) rezultato rodiklio pasiekimo.  Vertinant būtina įsitikinti, kad projektu siekiama Aprašo 30 punkte išvardytų stebėsenos rodiklių (Aprašo 30.2, 30.5 ir 30.9 papunkčiuose nurodyti stebėsenos rodikliai – privalomi).  Informacijos šaltinis – paraiška. | Projektas turi siekti stebėsenos rodiklių, nurodytų Aprašo 30punkte. |  |  |
| 3.2. Išlaikyta nuosekli vidinė projekto logika, t. y. projekto rezultatai yra projekto veiklų padarinys, projekto veiklos sudaro prielaidas įgyvendinti projekto uždavinius, o pastarieji – pasiekti nustatytą projekto tikslą.  Vertinant atitiktį šiam vertinimo aspektui, būtina įsitikinti, kad išlaikyta nuosekli vidinė projekto logika, tai yra projekto rezultatai turi būti projekto veiklų padarinys, projekto veiklos – sudaryti prielaidas pasiekti projekto uždavinius, o šie – įgyvendinti nustatytus tikslus.  Informacijos šaltinis – paraiška. |  |  |  |
| 3.3. Projekto uždaviniai yra specifiniai (parodo projekto esmę ir charakteristikas), išmatuojami (kiekybiškai išreikšti ir matuojami) ir įvykdomi, aiški veiklų pradžios ir pabaigos data.  Vertinant atitiktį šiam vertinimo aspektui, būtina įsitikinti, kad projekto uždaviniai atitinka šiuos kokybinius reikalavimus:  – yra specifiniai – parodo projekto esmę ir charakteristikas;  – išmatuojami – kiekybiškai išreikšti ir matuojami;  – pasiekiami – realūs;  – susieti – tapatūs vykdomoms projekto veikloms;  – iškelti laiku – aiški pradžios ir pabaigos data.  Informacijos šaltinis – paraiška. |  |  |  |
| **4. Projektas atitinka horizontaliuosius (darnaus vystymosi bei moterų ir vyrų lygybės ir nediskriminavimo) principus, projekto įgyvendinimas yra suderinamas su ES konkurencijos politikos nuostatomis.** | | | |
| 4.1. Projekte nėra numatyti veiksmai, kurie turėtų neigiamą poveikį darnaus vystymosi principo įgyvendinimui: |  |  |  |
| 4.1.1. aplinkosaugos srityje (aplinkos kokybė ir gamtos ištekliai, kraštovaizdžio ir biologinės įvairovės apsauga, klimato kaita, aplinkos apsauga ir kt.).  Vertinant, ar įgyvendinant projektą bus atsižvelgiama į aplinkos apsaugos reikalavimus, tikrinama:  - ar, vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu, būtinas poveikio aplinkai vertinimas;  - jei būtinas poveikio aplinkai vertinimas, ar jis yra atliktas;  - ar planuojama ūkinė veikla (arba planų ar programų įgyvendinimas) susijusi (-ęs) su įsteigtomis ar potencialiomis „Natura 2000“ teritorijomis ar artima tokių teritorijų aplinka;  jei taip, ar atliktas „Natura 2000“ teritorijų reikšmingumo nustatymas, vadovaujantis Planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašo, patvirtinto Lietuvos Respublikos aplinkos ministro 2006 m. gegužės 22 d. įsakymu Nr. D1-255 „Dėl planų ar programų ir planuojamos ūkinės veiklos įgyvendinimo poveikio įsteigtoms ar potencialioms  „Natura 2000“ teritorijoms reikšmingumo nustatymo tvarkos aprašo patvirtinimo“, nuostatomis.  Informacijos šaltinis – paraiška. |  |  |  |
| 4.1.2. socialinėje srityje (užimtumas, skurdas ir socialinė atskirtis, visuomenės sveikata, švietimas ir mokslas, kultūros savitumo išsaugojimas, tausojantis vartojimas).  Vertinant būtina įsitikinti, ar projekto įgyvendinimas neturės neigiamos įtakos socialinėje srityje.  Informacijos šaltinis – paraiška. |  |  |  |
| 4.1.3. ekonomikos srityje (darnus pagrindinių ūkio šakų ir regionų vystymas).  Vertinant atitiktį šiam vertinimo aspektui, būtina įsitikinti, kad pagrįstas projekto poreikis ir tęstinumas, rezultatai pateisina investicijas.  Informacijos šaltinis – paraiška. |  |  |  |
| 4.1.4. teritorijų vystymo srityje (aplinkosauginių, socialinių ir ekonominių skirtumų mažinimas).  Vertinant atitiktį šiam vertinimo aspektui, būtina įsitikinti, ar projekto įgyvendinimas neturi neigiamos įtakos regionų vystymo srityje.  Informacijos šaltinis – paraiška. |  |  |  |
| 4.1.5. informacinės ir žinių visuomenės srityje.  Netaikoma. |  |  |  |
| 4.2. Pasiūlyti konkretūs veiksmai (pademonstruotas proaktyvus požiūris), kurie rodo, kad projektas skatina darnaus vystymosi principo įgyvendinimą.  Netaikoma. |  |  |  |
| 4.3. Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.  Vertinama, ar projekto įgyvendinimas neturi neigiamos įtakos lyčių lygybės ir nediskriminavimo principų įgyvendinimui:  – sudarytos vienodos dalyvavimo projekte ir naudojimosi projekto rezultatais galimybės vyrams ir moterims;  – sudarytos vienodos dalyvavimo projekte ir naudojimosi projekto rezultatais galimybės bet kokios rasės ar etninės priklausomybės, tautybės, kalbos, kilmės, socialinės padėties, religijos, tikėjimo, įsitikinimų ar pažiūrų, amžiaus, negalios, lytinės orientacijos atstovams.  Informacijos šaltinis – paraiška. |  |  |  |
| 4.4. Pasiūlyti konkretūs veiksmai, kurie rodo, kad projektu prisidedama prie moterų ir vyrų lygybės principo įgyvendinimo ir (arba) skatinamas nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimas.  Netaikoma. |  |  |  |
| 4.5. Projektas suderinamas su ES konkurencijos politikos nuostatomis: |  |  |  |
| 4.5.1. teikiamas finansavimas neviršija nustatytų *de minimis* pagalbos ribų ir atitinka reikalavimus, taikomus *de minimis* pagalbai.  Netaikoma. |  |  |  |
| 4.5.2. projektas finansuojamas pagal suderintą valstybės pagalbos schemą ar Europos Komisijos sprendimą arba pagal bendrąjį bendrosios išimties reglamentą, laikantis ten nustatytų reikalavimų.  Projektas finansuojamas pagal 2014 m. birželio 17 d. Komisijos reglamentą (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014 L 187, p.­­­­­­­­­ 1–78) (toliau – Bendrasis bendrosios išimties reglamentas), laikantis ten nustatytų reikalavimų.  Vertinant atitiktį šiam vertinimo aspektui, pildomas Aprašo 3 priedas.  Informacijos šaltiniai: paraiška, dokumentai, nurodyti Aprašo 67.6 papunktyje | Projektas atitinka bendrąjį reikalavimą, jei jis atitinka Bendrajame bendrosios išimties reglamente nustatytus reikalavimus. |  |  |
| 4.5.3. projekto finansavimas nereiškia neteisėtos valstybės pagalbos ar *de minimis* pagalbos suteikimo.  Netaikoma. |  |  |  |
| **5. Pareiškėjas ir partneris (-iai) organizaciniu požiūriu yra pajėgūs tinkamai ir laiku įgyvendinti teikiamą projektą ir atitinka jam (jiems) keliamus reikalavimus.** | | | |
| 5.1. Pareiškėjas (partneris) yra juridinis asmuo. |  |  |  |
| 5.2. Pareiškėjas (partneris) atitinka tinkamų pareiškėjų (partnerių) sąrašą, nustatytą Apraše.  Vertinant atitiktį šiam vertinimo aspektui, būtina įsitikinti, kad pareiškėjas (partneris) atitinka Apraše nustatytus reikalavimus.  Informacijos šaltiniai: paraiška, dokumentai, nurodyti Aprašo 67.3 papunktyje. | Tinkamų pareiškėjų (partnerių) sąrašas yra nurodytas šio Aprašo 15 ir 16 punktuose. |  |  |
| 5.3. Pareiškėjas (partneris) turi teisinį pagrindą užsiimti ta veikla (atlikti funkcijas), kuriai pradėti ir (arba) vykdyti, ir (arba) plėtoti skirtas projektas.  Vertinant atitiktį šiam vertinimo aspektui, būtina įsitikinti, kad pareiškėjas (partneris) turi teisinį pagrindą užsiimti ta veikla (atlikti funkcijas.  Informacijos šaltiniai: paraiška, dokumentai, nurodyti Aprašo 67.12 papunktyje. |  |  |  |
| 5.4. Pareiškėjui (partneriui) nėra apribojimų gauti finansavimą:  5.4.1. pareiškėjui ir partneriui (-iams) nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka;  5.4.2. paraiškos vertinimo metu pareiškėjas ir partneris (-iai) yra įvykdęs (-ę) su mokesčių ir socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus arba pagal kitos valstybės teisės aktus, jei pareiškėjas ir partneris  (-iai) yra užsienyje registruotas juridinis asmuo (asmenys) (*ši nuostata netaikoma juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai)*;  5.4.3. paraiškos vertinimo metu pareiškėjo ir partnerio (-ių) vadovas, ūkinės bendrijos tikrasis narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar buhalteris (-iai), ar kitas (-i) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl pareiškėjo ir partnerio (-ių) per paskutinius 5 metus nebuvo priimtas ir įsiteisėjęs apkaltinamasis teismo nuosprendis pagal veikas, nustatytas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 ,,Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 3 priedo „Apribojimų skirti Europos Sąjungos finansinę paramą, 2004–2009 metų Europos ekonominės erdvės ir (ar) Norvegijos finansinių mechanizmų, 2009–2014 metų Europos ekonominės erdvės ir (ar) Norvegijos finansinių mechanizmų, 2007–2012 metų Lietuvos ir Šveicarijos bendradarbiavimo programos finansinę paramą aprašas“ 2 punkte;  5.4.4. paraiškos vertinimo metu pareiškėjui ir partneriui (-iams), jei jis (jie) yra įmonė, perkėlusi (-ios) gamybinę veiklą valstybėje narėje arba į kitą valstybę narę, nėra taikoma arba nebuvo taikoma išieškojimo procedūra;  5.4.5. paraiškos vertinimo metu pareiškėjui ir partneriui (-iams) nėra taikomas apribojimas (iki 5 metų) neskirti ES finansinės paramos dėl trečiųjų šalių piliečių nelegalaus įdarbinimo;  5.4.6. paraiškos vertinimo metu pareiškėjui ir partneriui (-iams) nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų;  5.4.7. paraiškos vertinimo metu pareiškėjas ir partneris (-iai) Juridinių asmenų registrui yra pateikę metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ *(ši nuostata taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui).*  Informacijos šaltiniai: paraiška, dokumentai, Valstybinės mokesčių inspekcijos prie Lietuvos Respublikos finansų ministerijos ir Valstybinio socialinio draudimo fondo valdybos prie Socialinės apsaugos ir darbo ministerijos, Juridinių asmenų registro duomenys, taip pat kita viešajai įstaigai Lietuvos verslo paramos agentūrai (toliau – įgyvendinančioji institucija) prieinama informacija. |  |  |  |
| 5.5. Pareiškėjas ir partneris (-iai) turi (gali užtikrinti) pakankamus administravimo gebėjimus vykdyti projektą.  Vertinant atitiktį šiam vertinimo aspektui, būtina įsitikinti, ar pareiškėjas ir partneris (-iai) užtikrina būtinus gebėjimus administruoti projektą – suformuoja komandą, užtikrina reikiamos kompetencijos darbuotojų įtraukimą, numato paslaugų įsigijimą ir panašiai.  Informacijos šaltinis – paraiška. | Vertinant atitiktį šiam vertinimo aspektui, būtina įsitikinti, ar pareiškėjas ir partneris (-iai) užtikrina būtinus gebėjimus administruoti projektą – suformuoja komandą, užtikrina reikiamos kompetencijos darbuotojų įtraukimą, numato paslaugų įsigijimą ir panašiai.  Informacijos šaltinis – paraiška. |  |  |
| 5.6. Projekto parengtumas atitinka Apraše nustatytus reikalavimus.  Informacijos šaltiniai: dokumentai, nurodyti Aprašo 67.6 67.9 ir 64.11 papunkčiuose. | Projekto parengtumas turi atitikti Aprašo 31 punkte nustatytus reikalavimus. |  |  |
| 5.7. Partnerystė projekte yra pagrįsta ir teikia naudą.  Vertinant atitiktį šiam vertinimo aspektui, būtina įsitikinti, ar partnerystė projekte yra pagrįsta ir teikia naudą – prie paraiškos turi būti pridedama galiojanti jungtinės veiklos (partnerystės) sutarties kopija, atitinkanti Aprašo 20 punkto nuostatas.  Informacijos šaltiniai: paraiška, dokumentai, nurodyti Aprašo 67.8 papunktyje |  |  |  |
| **6. Projektas turi apibrėžtus, aiškius ir užtikrintus projekto išlaidų finansavimo šaltinius.** | | | |
| 6.1. Pareiškėjo ir (ar) partnerio (-ių) įnašas atitinka Apraše nustatytus reikalavimus ir yra užtikrintas įnašo finansavimas.  Vertinant atitiktį šiam kriterijui, būtina įsitikinti, ar pareiškėjas ir (ar) partneris (-iai) turi stabilius ir pakankamus finansų išteklius, gali užtikrinti savo veiklos tęstinumą per visą projekto įgyvendinimo laikotarpį. Pareiškėjo ir (ar) partnerio (-ių) įnašas turi būti aiškiai apibrėžtas, patikimas, realus, pakankamas ir tinkamai išdėstytas per projekto įgyvendinimo laikotarpį.  Informacijos šaltiniai: duomenys tikrinami pagal Juridinių asmenų registro duomenis, pareiškėjo ir (ar) partnerio (-ių) kreditorių ir debitorių sąrašą (nurodomi kreditoriniai ir debitoriniai įsiskolinimai ir sąrašas, sudarytas ne vėliau kaip prieš 30 dienų iki paraiškos pateikimo įgyvendinančiajai institucijai dienos), prognozinius pinigų srautus (mėnesiais) projekto įgyvendinimo laikotarpiu, kuriuose pagal projekto tvarkaraštį būtų detalizuoti ir išdėstyti projekto finansavimo šaltiniai, numatomos patirti išlaidos (atsižvelgiant į apmokėjimo sąlygas), įvertintas paramos sumų gavimas ir panašiai ir kurie įrodo, kad pareiškėjui ir (ar) partneriui (-iams) pakaks numatytų finansavimo šaltinių nuosavam indėliui finansuoti ir sklandžiam projekto veiklų finansavimui užtikrinti, pagrindžiančius planuojamų pardavimų dokumentus (turimi kontraktai, užsakomieji komerciniai pasiūlymai, užsakymai ir panašiai), planuojamus finansavimo šaltinius (nuosavos lėšos, bankų ir kitų kredito įstaigų, juridinių asmenų paskolos ir kiti šaltiniai); kitus dokumentus, įrodančius pareiškėjo ir (ar) partnerio (-ių) gebėjimus užtikrinti savo veiklos tęstinumą per visą projekto įgyvendinimo laikotarpį ir prisidėti prie projekto finansavimo. | Pareiškėjas ir (ar) partneris (-iai) turi prisidėti prie projekto įgyvendinimo Aprašo 40, 42 ir 45 punkte nurodyta lėšų dalimi. |  |  |
| 6.2. Užtikrintas netinkamų finansuoti su projektu susijusių išlaidų padengimas.  Vertinant atitiktį šiam kriterijui, būtina įsitikinti, ar pareiškėjas ir (ar) partneris (-iai) turi stabilius ir pakankamus finansų išteklius netinkamoms finansuoti su projektu susijusioms išlaidoms padengti. Pareiškėjo ir (ar) partnerio (-ių) įnašas turi būti aiškiai apibrėžtas, patikimas, realus, pakankamas ir tinkamai išdėstytas per projekto įgyvendinimo laikotarpį, t. y. netinkamų išlaidų finansavimas neturės neigiamos įtakos projekto įgyvendinimui.  Informacijos šaltiniai: Aprašo 1 priedo 6.1 papunktyje nurodyti informacijos šaltiniai. |  |  |  |
| 6.3. Užtikrintas finansinis projekto (veiklų) rezultatų tęstinumas.  Vertinant atitiktį šiam kriterijui, būtina įsitikinti, ar užtikrintas finansinis projekto (veiklų) rezultatų tęstinumas.  Informacijos šaltinis – paraiška. |  |  |  |
| **7. Užtikrintas efektyvus projektui įgyvendinti reikalingų lėšų panaudojimas.** | | | |
| 7.1. Projekto įgyvendinimo alternatyvos pasirinkimas pagrįstas sąnaudų ir naudos analizės rezultatais:  Netaikoma. |  |  |  |
| 7.1.1. projekto įgyvendinimo alternatyvoms įvertinti naudojamos pajamų, sąnaudų, finansavimo šaltinių, sukuriamos naudos ir kitos prielaidos yra pagrįstos; |  |  |  |
| 7.1.2. projekto įgyvendinimo alternatyvoms įvertinti naudojamas vienodas pagrįstos trukmės analizės laikotarpis; |  |  |  |
| 7.1.3. projekto įgyvendinimo alternatyvoms įvertinti naudojama vienoda pagrįsto dydžio diskonto norma; |  |  |  |
| 7.1.4. optimali projekto įgyvendinimo alternatyva pasirinkta pagal projekto įgyvendinimo alternatyvų finansinių ir (arba) ekonominių rodiklių (grynosios dabartinės vertės, vidinės grąžos normos, naudos ir sąnaudų santykio) reikšmes; |  |  |  |
| 7.1.5. pasirinktai projekto įgyvendinimo alternatyvai realizuoti nėra žinomų teisinių, techninių ir socialinių apribojimų. |  |  |  |
| 7.2. Projekto įgyvendinimo alternatyvos pasirinkimas pagrįstas sąnaudų efektyvumo rodikliu.  Netaikoma |  |  |  |
| 7.3. Įvertintos pagrindinės projekto rizikos ir suplanuotos rizikų valdymo priemonės bei joms įgyvendinti reikalingi ištekliai.  Vertinant atitiktį šiam vertinimo aspektui, būtina įsitikinti, ar įvertintos pagrindinės rizikos ir suplanuotos rizikų valdymo priemonės bei joms įgyvendinti reikalingi ištekliai.  Informacijos šaltinis – paraiška. |  |  |  |
| 7.4. Numatytos projekto veiklos atitinka tinkamoms finansuoti veikloms ir jų apimtims nustatytus reikalavimus. Išlaidos atitinka nustatytus reikalavimus ir yra būtinos projektams įgyvendinti. Veiklos ir išlaidos suplanuotos efektyviai ir pagrįstai, įvertinus ir iki paraiškos pateikimo pradėtas ar įvykdytas viešųjų pirkimų procedūras. Vertinant pareiškėjo ir (ar) partnerio (-ių) įgyvendintus ir (arba) įgyvendinamus projektus toms pačioms veikloms ir išlaidoms finansavimas nėra skiriamas pakartotinai.  Vertinant atitiktį šiam vertinimo aspektui, būtina įsitikinti, ar:  – numatytos projekto veiklos atitinka tinkamoms finansuoti veikloms ir jų apimtims nustatytus reikalavimus;  – išlaidos atitinka nustatytus reikalavimus ir yra būtinos projektams įgyvendinti;  – veiklos ir išlaidos suplanuotos efektyviai ir pagrįstai, įvertinus ir iki paraiškos pateikimo pradėtas ar įvykdytas viešųjų pirkimų procedūras;  – vertinant pareiškėjo ir (ar) partnerio (-ių) įgyvendintus ir (arba) įgyvendinamus projektus toms pačioms veikloms ir išlaidoms finansavimas nėra skiriamas pakartotinai.  Informacijos šaltinis – paraiška. |  |  |  |
| 7.5. Pareiškėjas gali įgyvendinti projekto tikslus, veiklas, uždavinius bei pasiekti rezultatus per projekto įgyvendinimo laikotarpį; projekto įgyvendinimo trukmė, vieta atitinka projektų finansavimo sąlygų apraše nustatytus reikalavimus.  Vertinant atitiktį šiam vertinimo aspektui, būtina įsitikinti, ar:  – pareiškėjas gali įgyvendinti projekto tikslus, veiklas, uždavinius ir pasiekti rezultatus per projekto įgyvendinimo laikotarpį;  – projekto įgyvendinimo trukmė, vieta atitinka Apraše nustatytus reikalavimus.  Informacijos šaltinis – paraiška*.* | Projekto įgyvendinimo trukmė/ terminas ir vieta turi atitikti šio Aprašo 26 ir 29 punktuose nustatytus reikalavimus. |  |  |
| 7.6. Projektas atitinka kryžminio finansavimo reikalavimus.  Netaikoma. |  |  |  |
| 7.7. Teisingai pritaikyti fiksuotoji projekto išlaidų norma, fiksuotieji projekto išlaidų vieneto įkainiai, fiksuotosios projekto išlaidų sumos ir (ar) apdovanojimai.  Netaikoma. |  |  |  |
| 7.8. Paraiškoje teisingai nurodyta projekto kategorija, iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas projektui reikiamo finansavimo dydis, atsižvelgiant į tai, ar įgyvendinant projektą:  – negaunama pajamų;  – gaunama pajamų ir jos yra įvertintos iš anksto;  – gaunama pajamų, bet jų iš anksto neįmanoma apskaičiuoti.  Netaikoma. |  |  |  |
| **8. Projekto veiklos vykdomos tinkamoje 2014–2020 m. Europos Sąjungos struktūrinių fondų** **veiksmų programos įgyvendinimo teritorijoje.** | | | |
| 8.1. Projekto veiklos vykdomos Lietuvos Respublikoje arba ne Lietuvos Respublikoje, bet jas vykdant sukurti produktai, gauti rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai ir projektas atitinka bent vieną iš šių sąlygų:  a) iš Europos regioninės plėtros fondo ir Sanglaudos fondo bendrai finansuojamo projekto veiklų, vykdomų ne Lietuvos Respublikoje, bet ES teritorijoje, išlaidos neviršija procento, nustatyto Apraše; arba pagal Aprašą vykdomos reprezentacijai skirtos veiklos;  b) iš Europos socialinio fondo bendrai finansuojamo projekto veiklos vykdomos:  ES teritorijoje;  ne ES teritorijoje, bet tokių veiklų išlaidos neviršija procento, nustatyto Apraše.  c) vykdomos techninės paramos projektų veiklos.  Vertinant atitiktį šiam kriterijui, būtina įsitikinti, ar projekto veiklos vykdomos Lietuvos Respublikoje arba ne Lietuvos Respublikoje, bet jas vykdant sukurti produktai, gauti rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai ir projekto veiklų, vykdomų ne Lietuvos Respublikoje, bet ES teritorijoje, išlaidos neviršija procento, nustatyto Apraše.  Informacijos šaltinis – paraiška. | Projekto veiklų vykdymo teritorija turi atitikti šio Aprašo 29 punkte nustatytus reikalavimus. |  |  |

**GALUTINĖ PROJEKTO ATITIKTIES BENDRIESIEMS REIKALAVIMAMS VERTINIMO IŠVADA:**

1. **Paraiška įvertinta teigiamai pagal visus bendruosius reikalavimus ir specialiuosius kriterijus:**

Taip Ne Taip su išlyga

Komentarai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Pareiškėjas nebandė gauti konfidencialios informacijos arba daryti poveikio vertinimą atliekančiai institucijai dabartinio paraiškų vertinimo arba atrankos proceso metu:**

Taip, nebandė

Ne, bandė

Komentarai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Privaloma pildyti tik atsakius „Ne, bandė“, t. y. nurodomos faktinės aplinkybės.)*

1. **Projekto tinkamumo finansuoti vertinimo metu nustatytos projekto** **tinkamos finansuoti ir tinkamos deklaruoti Europos Komisijos (toliau – EK) išlaidos:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Bendra projekto vertė (apima ir tinkamas, ir netinkamas išlaidas), Eur** | **Didžiausia galima projekto tinkamų finansuoti išlaidų suma:** | | | | | **Pajamos, mažinančios tinkamų deklaruoti EK išlaidų sumą, Eur** | **Tinkamos deklaruoti EK išlaidos** | |
| **Iš viso, Eur** | **Iš jų:** | | | | **Didžiausia EK tinkamų deklaruoti išlaidų suma, Eur** | **Dalis nuo tinkamų finansuoti išlaidų, proc** |
| **Prašomos skirti lėšos – iki, Eur** | **Dalis nuo tinkamų finansuoti išlaidų, proc.** | **Pareiškėjo ir partnerio (-ių) nuosavos lėšos, Eur** | **Dalis nuo tinkamų finansuoti išlaidų, proc.** |
| 1 | 2 | 3 | 4=(3/2)\*100 | 5 | 6=(5/2)\*100 | 7 | 8 | 9=(8/2)\*100 |
|  |  |  |  |  |  |  |  |  |

**Pastabos:**

|  |
| --- |
| *Šiame laukelyje pagal poreikį gali būti įrašomos papildomos sąlygos, kurias įgyvendinančioji institucija, atsižvelgdama į projekto rizikingumą, siūlo įtraukti į projekto sutartį.* |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraiškos vertinimą atlikusios institucijos atsakingo

asmens pareigų pavadinimas) (data) (vardas ir pavardė, parašas, jei pildoma popierinė versija)

2014–2020 metų Europos Sąjungos fondų investicijų veiksmų programos

1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. J05-LVPA-K „Intelektas. Bendri mokslo– verslo projektai“ projektų finansavimo sąlygų aprašo Nr. 1

2 priedas

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PROJEKTO Naudos ir kokybės vertinimo LENTELĖ**   |  |  | | --- | --- | | **Paraiškos kodas** | *Pildoma projekto naudos ir kokybės vertinimo metu. Galimas simbolių skaičius – 25.* | | **Pareiškėjo pavadinimas** | *Pildoma projekto naudos ir kokybės vertinimo metu. Galimas simbolių skaičius – 140.* | | **Projekto pavadinimas** | *Pildoma projekto naudos ir kokybės vertinimo metu. Galimas simbolių skaičius – 150.* | | **Projektą planuojama įgyvendinti:** *Pažymima projekto naudos ir kokybės vertinimo metu.*  ** su partneriu (-iais)  be partnerio (-ių)** | | | ** PIRMINĖ PATIKSLINTA**  *(Žymima „Patikslinta“ tais atvejais, kai ši lentelė tikslinama po to, kai paraiška grąžinama pakartotiniam vertinimui.)*  *Pildoma projekto naudos ir kokybės vertinimo metu.* | |  |  |  |  |  |  |  |  | | --- | --- | --- | --- | --- | --- | --- | | **Prioritetinis projektų atrankos kriterijaus (toliau – kriterijus) pavadinimas** | **Kriterijaus vertinimo aspektai ir paaiškinimai** | **Didžiausias galimas kriterijaus balas** | **Kriterijaus vertinimas (jei taikomi svoriai)** | | **Vertinimo metu suteiktų balų skaičius** | **Komentarai** | | Kriterijaus įvertinimas | Svorio koeficien-tas | | **1. Projekto metu sukurto(s) produkto (inovacijos) reikšmingumo lygis** | Siekiant skatinti naujų globaliai reikšmingų produktų kūrimą, būtina įvertinti projekto metu arba įgyvendinus projektą sukurto (-ų) produkto (-ų) reikšmingumo lygį. Reikšmingumas yra vertinamas atsižvelgiant į projekto metu arba įgyvendinus projektą sukurto (-ų) produkto (-ų) naujumo lygį ir projekto metu arba įgyvendinus projektą sukurtų produktų skaičių. Naujumas klasifikuojamas į tris grupes (reikšmingumo didėjimo tvarka): produktas naujas įmonės lygmenyje, produktas naujas rinkos lygmenyje, produktas naujas pasaulio lygmenyje, kaip nurodyta Oslo vadove (*Oslo manual. Guidelines for Collecting and Interpreting Innovation Data, 3rd Edition, OECD, Eurostat, 2005*). Aukštesnis įvertinimas suteikiamas tiems projektams, kurių metu arba įgyvendinus projektą sukurtų produktų reikšmingumas yra didesnis.  Jeigu projekto įgyvendinimo metu arba įgyvendinus projektą bus sukurti 2 arba daugiau produktų, kurie nauji pasaulio lygmenyje, projektui skiriami 5 balai. Kitu atveju vertinama pagal formulę:  X=3\*P+0,6\*R+0,15\*Į, kur  P – projekto įgyvendinimo metu arba įgyvendinus projektą numatomas sukurti produktų, kurie nauji pasaulio lygmenyje, skaičius (P reikšmė ne didesnė nei 1, nes jeigu  projekto įgyvendinimo metu arba įgyvendinus projektą bus sukurti 2 arba daugiau produktų, kurie nauji pasaulio lygmenyje, projektui formulė netaikoma);  R – projekto įgyvendinimo metu arba įgyvendinus projektą numatomas sukurti produktų, kurie nauji rinkos lygmenyje, skaičius;  Į – projekto įgyvendinimo metu arba įgyvendinus projektą numatomas sukurti produktų, kurie nauji įmonės lygmenyje, skaičius.  Jeigu X reikšmė gaunama daugiau nei 5, projektui skiriami 5 balai. | 30 | *(Skiltis pildoma paraiškos vertinimo metu. Galimas simbolių skaičius – 2 skaičiai iki kablelio.)* | 6 | *(Skiltis pildoma paraiškos vertinimo metu. Nurodomas pagal kriterijų suteiktas įvertinimas padaugintas iš svorio koeficiento. Galimas simbolių skaičius – 2 skaičiai iki kablelio.)* | *Galimas simbolių skaičius – 1000.* | | **2. Projekto metu sukurtų produktų komercinimo potencialas.** | Siekiama skatinti rinkai patrauklesnių produktų kūrimą, todėl aukštesnis įvertinimas suteikiamas tiems projektams, kurių įgyvendinimo metu ar įgyvendinus projektą sukurtų produktų komercinimo potencialas yra didesnis. Komercinimo potencialas vertinamas atsižvelgiant į naujo produkto technologinės parengties lygį ir įėjimo į rinką barjerus. Aukštesnis įvertinimas suteikiamas tiems projektams, kurių metu kuriamų produktų technologinės parengties lygis didesnis, o įėjimo į rinką barjerų (vertinami teisiniai, infrastruktūriniai ir finansiniai aspektai) mažiau.  Projektui gali būti skiriami 5 balai, iš kurių:  - iki 2 balų gali būti skiriama vertinant įėjimo į rinką barjerus (vertinami teisiniai, infrastruktūriniai ir finansiniai aspektai). Vertinimo skalė: įėjimo į rinką barjerų nėra – skiriami 2 balai; yra mažiau nei trys įėjimo į rinką barjerų rūšys (teisiniai, infrastruktūriniai ir finansiniai barjerai) – skiriamas 1 balas; yra trys įėjimo į rinką barjerų rūšys (teisiniai, infrastruktūriniai ir finansiniai barjerai) – skiriama 0 balų.  - iki 3 balų gali būti skiriama priklausomai nuo naujo produkto technologinės parengties lygio, vertinant numatomo sukurti/ kuriamo produkto technologinę parengtį dviem aspektais:  1) *status quo* prieš pradedant projekto veiklas (gali būti skiriama iki 1,5 balo);  2) įgyvendinus projektą numatomas pasiekti technologinės parengties lygis (gali būti skiriama iki 1,5 balo).  Technologinės parengties lygiai suprantami kaip mokslinių tyrimų ir eksperimentinės plėtros etapai, nurodyti Rekomenduojamų mokslinių tyrimų ir eksperimentinės plėtros etapų klasifikacijos apraše, patvirtintame Lietuvos Respublikos Vyriausybės 2012 m. birželio 6 d. nutarimu Nr. 650.  Vertinimo skalė: 4 ir 5 etapai – skiriama 0,5 balo; 6 etapas – skiriamas 1 balas; 7 ir 8 etapai – skiriama 1,5 balo. | 30 | *(Skiltis pildoma paraiškos vertinimo metu. Galimas simbolių skaičius – 2 skaičiai iki kablelio.)* | 6 | *(Skiltis pildoma paraiškos vertinimo metu. Nurodomas pagal kriterijų suteiktas įvertinimas padaugintas iš svorio koeficiento. Galimas simbolių skaičius – 2 skaičiai iki kablelio.)* | *Galimas simbolių skaičius – 1000.* | | **3. Projekto įgyvendinimo metu ir 3 metus po projekto veiklų įgyvendinimo pabaigos įmonės pajamų, gautų iš įgyvendinant projektą ir tiesiogiai projekto metu sukurtų ir rinkai pateiktų produktų, santykis su tinkamomis finansuoti projekto išlaidomis** | Siekiama skatinti komerciškai sėkmingų produktų kūrimą, todėl aukštesnis įvertinimas suteikiamas tiems projektams, kurių įgyvendinimo metu ir 3 metus po projekto veiklų įgyvendinimo pabaigos gautų įmonės pajamų iš įgyvendinant projektą ir tiesiogiai projekto metu sukurtų ir rinkai pateiktų produktų santykis su projekto tinkamomis finansuoti išlaidomis yra didesnis. Vertinama pagal formulę:  X=P/I, kur  P – projekto įgyvendinimo metu ir 3 metus po projekto veiklų įgyvendinimo pabaigos įmonės gautos pajamos iš įgyvendinant projektą ir tiesiogiai projekto metu sukurtų ir rinkai pateiktų produktų;  I – tinkamos finansuoti projekto išlaidos.  Jeigu gaunamas skaičius nėra sveikasis, apvalinama pagal aritmetines taisykles iki sveikojo skaičiaus.  5 balai suteikiami pirmiesiems 20 proc. projektų (jeigu gaunamas skaičius nėra sveikasis, apvalinama pagal aritmetines taisykles iki sveikojo skaičiaus; atitinkamai ši taisyklė taikoma ir toliau), 4 balai – kitiems 20 proc. projektų ir t. t. 1 balas suteikiamas paskutiniams 20 proc. projektų. Jeigu pirmieji projektai, pagal kuriuos numatomas vienodas pajamų ir išlaidų santykis, sudaro daugiau nei 20 proc. projektų, tuomet visiems jiems suteikiami 5 balai. Tokiu atveju 4 balai suteikiami pirmiesiems 20 proc. likusių projektų, 3 balai – kitiems 20 proc. projektų ir t. t. Atitinkamai ta pati loginė seka taikoma, jeigu susidaro daugiau negu 20 procentų 4 balais vertinamų projektų, surinkusių vienodą balų skaičių. Tokiu atveju jiems visiems skiriami 4 balai, o likusiems tuo pačiu principu suteikiami žemesni vertinimai. | 15 | *(Skiltis pildoma paraiškos vertinimo metu. Galimas simbolių skaičius – 2 skaičiai iki kablelio.)* | 3 | *(Skiltis pildoma paraiškos vertinimo metu. Nurodomas pagal kriterijų suteiktas įvertinimas padaugintas iš svorio koeficiento. Galimas simbolių skaičius – 2 skaičiai iki kablelio.)* | *Galimas simbolių skaičius – 1000.* | | **4. Pareiškėjo patirtis įgyvendinant MTEP veiklas ir dalyvaujant tarptautiniuose verslo ir mokslo bendradarbiavimui skirtuose MTEP projektuose.** | Siekiant sumažinti MTEPI projektų įgyvendinimo riziką, aukštesnis įvertinimas suteikiamas tiems projektams, kurių pareiškėjai turi dalyvavimo tarptautiniuose verslo ir mokslo bendradarbiavimui skirtuose MTEP projektuose (pvz., FP 7, Horizontas 2020 ir kt.) patirties ir (ar) yra deklaravę Lietuvos statistikos departamentui MTEP veiklai skirtas lėšas (vertinamas pastarųjų 3 metų iki paraiškos pateikimo laikotarpis arba laikotarpis nuo pareiškėjo įregistravimo dienos, jeigu pareiškėjas veiklą vykdo trumpiau nei 3 metus; taip pat pirmajam vertinimo aspektui – turimai patirčiai dalyvaujant tarptautiniuose verslo ir mokslo bendradarbiavimui skirtuose MTEP projektuose – suteikiama didesnė svarba).Projektui gali būti skiriami 5 balai, iš kurių:  - 3 balai, jeigu pareiškėjas turi dalyvavimo tarptautiniuose verslo ir mokslo bendradarbiavimui skirtuose MTEP projektuose (pvz., FP 7, Horizontas 2020 ir kt.) patirties; priešingu atveju skiriama 0 balų;  - 2 balai, jeigu pareiškėjai yra deklaravę Lietuvos statistikos departamentui MTEP veiklai skirtas lėšas; priešingu atveju skiriama 0 balų. | 10 | *(Skiltis pildoma paraiškos vertinimo metu. Galimas simbolių skaičius – 2 skaičiai iki kablelio.)* | 2 | *(Skiltis pildoma paraiškos vertinimo metu. Nurodomas pagal kriterijų suteiktas įvertinimas padaugintas iš svorio koeficiento. Galimas simbolių skaičius – 2 skaičiai iki kablelio.)* | *Galimas simbolių skaičius – 1000.* | | **5. Projektas prisideda prie bent vieno Europos Sąjungos Baltijos jūros regiono strategijos tikslo ir veiksmų plano prioritetinės srities „Inovacijos“ ir (arba) „Švietimas“ įgyvendinimo.** | Papildomai skatinami tie projektai, kurie prisideda prie bent vieno Europos Sąjungos Baltijos jūros regiono strategijos tikslo ir veiksmų plano prioritetinės srities „Inovacijos“ įgyvendinimo.  Jeigu projektas prisideda prie bent vieno Europos Sąjungos Baltijos jūros regiono strategijos tikslo ir veiksmų plano prioritetinės srities „Inovacijos“ įgyvendinimo, skiriami 5 balai, priešingu atveju skiriama 0 balų. | 5 | *(Skiltis pildoma paraiškos vertinimo metu. Galimas simbolių skaičius – 2 skaičiai iki kablelio.)* | 1 | *(Skiltis pildoma paraiškos vertinimo metu. Nurodomas pagal kriterijų suteiktas įvertinimas padaugintas iš svorio koeficiento. Galimas simbolių skaičius – 2 skaičiai iki kablelio.)* | *Galimas simbolių skaičius – 1000.* | | **6. Projektas prisideda prie 2014–2020 metų nacionalinės pažangos programos horizontaliojo prioriteto „Kultūra“ tarpinstitucinio veiklos plano, patvirtinto Lietuvos Respublikos Vyriausybės 2014 m. kovo 19 d. nutarimu Nr. 269 „Dėl 2014–2020 metų nacionalinės pažangos programos horizontaliojo prioriteto „Kultūra“ tarpinstitucinio veiklos plano patvirtinimo“ įgyvendinimo.** | Aukštesnis įvertinimas suteikiamas projektams, prisidedantiems prie 2014–2020 metų nacionalinės pažangos programos horizontaliojo prioriteto „Kultūra“ tarpinstitucinio veiklos plano 2 tikslo „ugdyti visuomenės kūrybingumą – plėtoti aukštos kokybės kultūros paslaugas ir kūrybinius produktus, užtikrinti jų įvairovę, inovatyvumą, prieinamumą ir sklaidą“ 2.2 uždavinio „skatinti kūrybinių ir kultūrinių industrijų plėtrą, su menu ir kultūra susijusias kūrybines inovacijas, jų tarpsektorinę plėtrą, kūrybinių ir kultūrinių industrijų produktų rinkodarą“ 2.2.4 priemonės „remti įmonių kūrybinių inovacijų projektus, vykdomus kūrybinių ir kultūrinių industrijų (dizaino, medijų ir rinkodaros) srityse, bendradarbiaujant su mokslo ir studijų institucijomis“ įgyvendinimo.  Jeigu projektas prisideda prie minėtos priemonės įgyvendinimo, skiriami 5 balai, priešingu atveju skiriama 0 balų. | 5 | *(Skiltis pildoma paraiškos vertinimo metu. Galimas simbolių skaičius – 2 skaičiai iki kablelio.)* | 1 | *(Skiltis pildoma paraiškos vertinimo metu. Nurodomas pagal kriterijų suteiktas įvertinimas padaugintas iš svorio koeficiento. Galimas simbolių skaičius – 2 skaičiai iki kablelio.)* | *Galimas simbolių skaičius – 1000.* | | **7. Projektas prisidedaprie2014–2020 metų nacionalinės pažangos programos horizontaliojo prioriteto „Sveikata visiems“ tarpinstitucinio veiklos plano, patvirtinto Lietuvos Respublikos Vyriausybės 2014 m. kovo 26 d. nutarimu Nr. 293 „Dėl 2014–2020 metų nacionalinės pažangos programos horizontaliojo prioriteto „Sveikata visiems“ tarpinstitucinio veiklos plano patvirtinimo“ įgyvendinimo.** | aukštesnis įvertinimas suteikiamas projektams, prisidedantiems prie 2014–2020 metų nacionalinės pažangos programos horizontaliojo prioriteto „Sveikata visiems“ tarpinstitucinio veiklos plano 3 tikslo „užtikrinti kokybišką, prieinamą ir tvarią sveikatos priežiūrą“  3.2 uždavinio „gerinti viešųjų sveikatos paslaugų prieinamumą ir kokybę“ 3.2.7 priemonės „diegti inovatyvius ir šiuolaikinėmis mokslo žiniomis pagrįstus metodus, sprendinius ir technologijas sveikatos priežiūros, sveikatos išsaugojimo ir stiprinimo srityse“ įgyvendinimo.  Jeigu projektas prisideda prie minėtos priemonės įgyvendinimo, skiriami 5 balai, priešingu atveju skiriama 0 balų. | 5 | *(Skiltis pildoma paraiškos vertinimo metu. Galimas simbolių skaičius – 2 skaičiai iki kablelio.)* | 1 | *(Skiltis pildoma paraiškos vertinimo metu. Nurodomas pagal kriterijų suteiktas įvertinimas padaugintas iš svorio koeficiento. Galimas simbolių skaičius – 2 skaičiai iki kablelio.)* | *Galimas simbolių skaičius – 1000.* | | **Suma:** | | **100** |  |  | *(Sumuojama skiltyje įrašytų skaičių suma, kuri negali viršyti 100. Galimas simbolių skaičius – 3 skaičiai iki kablelio.)* |  | | **Minimali privaloma surinkti balų suma:** | | **50** |  |  |  |  | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraiškos vertinimą atlikusios institucijos atsakingo

asmens pareigų pavadinimas) (data) (vardas ir pavardė, parašas, jei pildoma popierinė versija)

2014–2020 metų Europos Sąjungos fondų investicijų veiksmų programos

1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. J05-LVPA-K „Intelektas. Bendri mokslo– verslo projektai“ projektų finansavimo sąlygų aprašo Nr. 1

3 priedas

**PROJEKTŲ ATITIKTIES VALSTYBĖS PAGALBOS TAISYKLĖMS Patikros lapas**

**PRIEMONĖ NR. J05-LVPA-K „INTELEKTAS. BENDRI MOKSLO–VERSLO PROJEKTAIS. BENDRI MOKSLO - VERSLO riama technologinės parengties lygis (ėšos, dėl kurių šio turto įsigijimo išlaidoms apm“**

|  |
| --- |
| **I. Priemonės teisinis pagrindas** |
| 2014 m. birželio 17 d. Komisijos reglamentas (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014 L 187, p. 1) (toliau – Reglamentas) |

|  |  |
| --- | --- |
| **II. Duomenys apie paraišką / projektą** | |
| **Paraiškos/projekto numeris** |  |
| **Pareiškėjo/projekto vykdytojo pavadinimas** |  |
| **Projekto pavadinimas** |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Paraiškos / projekto patikra dėl atitikties Reglamentui** | | | | | | | |
| **Nr.** | **Klausimai** | **Rezultatas** | | | | **Pastabos** | |
| 1. | Kokiai kategorijai priskiriamas pareiškėjas (pasirinkti tik vieną variantą)? | □ Taip | | □ Ne | |  | |
| - labai maža įmonė |  | |  | |  | |
| - maža įmonė |  | |  | |  | |
| - vidutinė įmonė |  | |  | |  | |
| - didelė įmonė |  | |  | |  | |
| 2. | Ar projektas neskirtas Reglamento 1 straipsnio 2 dalyje išvardintoms veikloms? | □ Taip | | □ Ne | |  | |
| 3. | Ar projektas nėra vykdomas Reglamento 1 straipsnio 3 dalyje išvardintuose sektoriuose ? | □ Taip | | □ Ne | |  | |
| 4. | Ar teikiama pagalba pareiškėjui, kuris neatitinka Reglamento 1 straipsnio 4 dalies nuostatas? | □ Taip | | □ Ne | |  | |
| 5. | Ar pagalba nėra teikiama sunkumus turinčiai įmonei (taip, kaip apibrėžta Reglamento 2 straipsnio 18 dalyje)? | □ Taip | | □ Ne | |  | |
| 6. | Ar teikiama pagalba atitinka Reglamento 4 straipsnio 1 punkto nuostatas? | □ Taip | | □ Ne | |  | |
| 7. | Ar teikiama pagalba atitinka Reglamento 4 straipsnio 2 dalies nuostatas, t. y. projektas nėra dirbtinai skaidomas? | □ Taip | | □ Ne | |  | |
| 8. | Ar yra pagrįstas pagalbos skatinamasis poveikis pagal Reglamento 6 straipsnio 2 dalį? | □ Taip | | □ Ne | |  | |
| 9. | Ar yra laikomasi pagalbos sumavimo reikalavimų, nustatytų Reglamento 8 straipsnyje? | □ Taip | | □ Ne | |  | |
| 10. | Ar pabaigus investuoti numatoma, kad investicijos pagalbą gaunančioje vietovėje bus išlaikytos ne trumpiau kaip penkerius metus arba trejus metus labai mažų, mažų ir vidutinių įmonių atveju? | □ Taip | | □ Ne | |  | |
| *Taikoma, jei pagalba teikiama pagal Reglamento 14 straipsnį* | | | | | | | |
| 11. | Ar pagalba teikiama pradinei investicijai pagal Reglamento 14 straipsnio 3 punkto a) dalies nuostatas? | □ Taip | | □ Ne | |  | |
| 12. | Ar pagalbos yra prašoma pagal Reglamento 14 straipsnio 4 punktą tinkamoms finansuoti investicinėms išlaidoms į materialųjį ir nematerialųjį turtą? | □ Taip | | □ Ne | |  | |
| 13. | Ar pagalbos intensyvumas atitinka Reglamento 14 straipsnio 12 punkto nuostatas? | □ Taip | | □ Ne | |  | |
| 14. | Ar teikiama pagalba atitinka Reglamento 13 straipsnio nuostatas? | □ Taip | | □ Ne | |  | |
| 15. | Ar įsigyjamas turtas atitinka Reglamento 14 straipsnio 6 punkto nuostatas? | □ Taip | | □ Ne | |  | |
| 16. | Ar laikomasi Reglamento 14 straipsnio 7 punkto nuostatų apskaičiuojant tinkamas išlaidas? | □ Taip | | □ Ne | |  | |
| 17. | Ar laikomasi Reglamento 14 straipsnio 8 punkto nuostatų dėl nematerialiojo turto naudojimo investicinėms išlaidoms apskaičiuoti? | □ Taip | | □ Ne | |  | |
| 18. | Ar laikomasi Reglamento 14 straipsnio 14 punkto nuostatų dėl pagalbos gavėjo finansinio įnašo dydžio? | □ Taip | | □ Ne | |  | |
| 19. | Ar teikiama pagalba atitinka Reglamento 14 straipsnio 13 punkto nuostatas? | □ Taip | | □ Ne | |  | |
| *Taikoma, jei pagalba teikiama pagal Reglamento 25 straipsnį* | | | | | | | |
| 20. | Ar teikiama pagalba atitinka Reglamento 25 straipsnio 2 punkto b) ir c) dalis? | □ Taip | | □ Ne | |  | |
| 21. | Ar teikiama pagalba tinkamoms finansuoti išlaidoms, nurodytoms Reglamento 25 straipsnio 3 punkte? | □ Taip | | □ Ne | |  | |
| 22. | Ar pagalbos intensyvumas atitinka Reglamento 25 straipsnio 5 ir (ar) 6 punkto nuostatas? | □ Taip | | □ Ne | |  | |
| **IV. Valstybės pagalbos atitikties vertinimas** | | | | | | | |
| 23. | Ar teikiama valstybės pagalba atitinka Reglamento nuostatas? | | □ Taip | | □ Ne | |  |

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vertintojas) | \_\_\_\_\_\_\_\_\_\_\_  (parašas) | \_\_\_\_\_\_\_\_  (data) |
| **Patikros peržiūra:**  □ Vertintojo išvadai pritarti  □ Vertintojo išvadai nepritarti  *Pastabos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (skyriaus vedėjas) | \_\_\_\_\_\_\_\_\_\_\_\_  (parašas) | \_\_\_\_\_\_\_\_\_\_\_\_  (data) |

2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės

Nr. J05-LVPA-K „Intelektas. Bendri mokslo– verslo projektai“ projektų finansavimo sąlygų aprašo Nr. 1

4 priedas

**INFORMACIJa, reikalingA projekto atitikČIAI projektų atrankos kriterijams įvertinti**

**1. Pareiškėjų vykdomos veiklos ir projekto veiklos priskiriamos Ekonominės veiklos rūšių klasifikatoriui (EVRK 2 red.), patvirtintam Lietuvos statistikos departamento generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“ (toliau – EVRK 2 red.).**

|  |  |
| --- | --- |
| Pareiškėjo vykdoma veikla (-os) pagal EVRK 2 red. |  |
| Pareiškėjo veikla (-os) pagal EVRK 2 red., kuriai (-ioms) vykdyti bus naudojami projekto rezultatai (jei projekto rezultatai tenka kelioms veikloms, reikia nurodyti rezultatų padalijimą  procentais) |  |

**2.** **Gauta (planuojama gauti) valstybės pagalba.**

|  |  |  |  |  |  |
| --- | --- | --- | --- | --- | --- |
|  | Planuojama gauti pagalbos suma (*ne* *iš Lietuvos Respublikos ūkio ministerijos*) | Gautos pagalbos suma | Pagalbos teikėjas | Informacija apie pagalbos suteikimą, teikimo pagrindą | Pagalbos suteikimo data |
| 2.1. Kita pagalba |  |  |  |  |  |
| 2.2. Numatoma gauti *de minimis* pagalba projektui įgyvendinti (nurodyti išlaidas, kurioms numatoma gauti *de minimis* pagalbą) |  |  |  |  |  |
| 2.3. Kita įvairių formų valstybės finansinė parama juridiniams asmenims (valstybės suteiktos garantijos, mikrokreditai, garantuotų paskolų palūkanų kompensavimas, kita) |  |  |  |  |  |

**3. Projektas priskiriamas vienai iš prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių (toliau – sumanios specializacijos kryptis) ir vienam iš konkrečios krypties prioritetų:**

|  |  |  |  |
| --- | --- | --- | --- |
| **Sumanios specializacijos kryptis**  *(pasirenkamas vienas variantas)* | | **Sumanios specializacijos krypties prioritetas**  *(pasirenkamas vienas variantas)* | |
| **3.1. Energetika ir tvari aplinka.** |  | 3.1.1. Išmaniosios energijos generatorių, tinklų ir vartotojų energetinio efektyvumo, diagnostikos, stebėsenos, apskaitos ir valdymo sistemos. |  |
| 3.1.2. Energijos ir kuro gamyba iš biomasės ar atliekų, atliekų apdorojimas, saugojimas ir šalinimas. |  |
| 3.1.3. Išmaniųjų mažaenergių pastatų kūrimo ir naudojimo technologija – skaitmeninė statyba. |  |
| 3.1.4. Saulės energijos įrenginiai ir jų naudojimo elektros, šilumos ir vėsos gamybai technologijos. |  |
| **3.2. Sveikatos technologijos ir biotechnologijos** |  | 3.2.1. Molekulinės technologijos medicinai ir biofarmacijai. |  |
| 3.2.2. Pažangios taikomosios technologijos asmens ir visuomenės sveikatai. |  |
| 3.2.3. Pažangi medicinos inžinerija ankstyvai diagnostikai ir gydymui. |  |
| **3.3. Agroinovacijos ir maisto technologijos** |  | 3.3.1. Tvarūs agrobiologiniai ištekliai ir saugesnis maistas. |  |
| 3.3.2. Funkcionalus maistas. |  |
| 3.3.3. Inovatyvus biožaliavų kūrimas, tobulinimas ir perdirbimas (biorafinavimas). |  |
| **3.4. Nauji gamybos procesai, medžiagos ir technologijos** |  | 3.4.1. Fotoninės ir lazerinės technologijos. |  |
| 3.4.2. Funkcinės medžiagos ir danga. |  |
| 3.4.3. Konstrukcinės ir kompozitinės medžiagos. |  |
| 3.4.4. Lanksčios produktų kūrimo ir gamybos technologinės sistemos. |  |
| **3.5. Transportas, logistika ir informacinės ir ryšių technologijos** |  | 3.5.1. Sumanios transporto sistemos ir informacinės ir ryšių technologijos. |  |
| 3.5.2. Tarptautinių transporto koridorių valdymo ir transporto rūšių integracijos technologijos/modeliai. |  |
| 3.5.3. Pažangus elektroninis turinys, technologijos jam kurti ir informacinė sąveika. |  |
| 3.5.4. Informacinių ir ryšių technologijų infrastruktūros, debesų kompiuterijos sprendimai ir paslaugos. |  |
| **3.6. Įtrauki ir kūrybinga visuomenė** |  | 3.6.1. Modernios ugdymosi technologijos ir procesai. |  |
| 3.6.2. Proveržio inovacijų kūrimo ir diegimo technologijos ir procesai. |  |

1. Šiuo metu MTEP verslo plano forma rengiama, parengus formą ji bus paskelbta Ūkio ministerijos interneto svetainėje [www.ukmin.lt](http://www.ukmin.lt). [↑](#footnote-ref-2)